open-index/open-wikipedia-markdown huggingface dataset:
സ്കൈപ്പ്

**സ്കൈപ്പ്** () ഇൻറർനെറ്റ് വഴി ആശയവിനിമയം നടത്താൻ ഉപയോഗിക്കുന്ന സോഫ്റ്റ്വെയറാണ്. നിക്ലാസ് സെൻസ്ലോം, ജാനസ് ഫ്രീസ് എന്നീ വ്യവസായ സംരംഭകരാണ് ഈ ഇൻറർനെറ്റ് ടെലിഫോണി സംവിധാനം ആവിഷ്കരിച്ചത്. ആരോടും ഏതു സമയത്തും സംസാരിക്കാമെന്ന സൌകര്യമാണ് സ്കൈപ്പ് രൂപപ്പെടുത്തിയിട്ടുള്ളത്. ആശയവിനിമയം നടത്തുന്ന രണ്ടു പേരു സ്കൈപ്പാണ് ഉപയോഗിക്കുന്നതെങ്കിൽ സേവനം തികച്ചും സൌജന്യമാണ്. സ്കൈപ്പ് ഗ്രൂപ്പാണ് ഇതിനെ നിയന്ത്രിക്കുന്നത്. ലംക്സംബർഗ്ഗിലാണ് സ്കൈപ്പ് ഗ്രൂപ്പിൻറെ ആസ്ഥാനം. ഒട്ടു മിക്ക രാജ്യങ്ങളിലും 28 ഭാഷകളിലുമായി സ്കൈപ്പ് സേവനം ലഭ്യമാണ്.

2005 സെപ്റ്റംബറിൽ, 2.6 ബില്യൺ ഡോളറിന് ഈബേ(eBay) സ്കൈപ്പിനെ ഏറ്റെടുത്തു. 2009 സെപ്റ്റംബറിൽ, സിൽവർ ലേക്ക്, ആൻഡ്രീസെൻ ഹൊറോവിറ്റ്‌സ്, കാനഡ പെൻഷൻ പ്ലാൻ ഇൻവെസ്റ്റ്‌മെന്റ് ബോർഡ് എന്നിവർ സ്‌കൈപ്പിന്റെ 65% 1.9 ബില്യൺ ഡോളറിന് ഈബേയിൽ നിന്ന് വാങ്ങി, ബിസിനസിന്റെ മൂല്യം $2.92 ബില്യൺ ആയിരുന്നു. 2011 മെയ് മാസത്തിൽ, മൈക്രോസോഫ്റ്റ് 8.5 ബില്യൺ ഡോളറിന് സ്കൈപ്പ് വാങ്ങി, അവരുടെ വിൻഡോസ് ലൈവ് മെസഞ്ചറിന് പകരമായി അത് ഉപയോഗിച്ചു. 2011 ലെ കണക്കനുസരിച്ച്, ഡെവലപ്‌മെന്റ് ടീമിന്റെ ഭൂരിഭാഗവും എല്ലാ ഡിവിഷനിലെ 44% ജീവനക്കാരും എസ്റ്റോണിയയിലെ ടാലിൻ, ടാർട്ടു എന്നിവിടങ്ങളിലായിരുന്നു.

സ്കൈപ്പ് ഒരു ഹൈബ്രിഡ് പിയർ-ടു-പിയർ, ക്ലയന്റ്-സെർവർ സിസ്റ്റം അവതരിപ്പിച്ചു. 2012 മെയ് മാസത്തിൽ ഇത് പൂർണ്ണമായും മൈക്രോസോഫ്റ്റ് പ്രവർത്തിപ്പിക്കുന്ന സൂപ്പർനോഡുകളാൽ പ്രവർത്തിക്കുന്നു; 2017-ൽ ഇത് പിയർ-ടു-പിയർ സേവനത്തിൽ നിന്ന് കേന്ദ്രീകൃത അസൂർ അധിഷ്ഠിത സേവനത്തിലേക്ക് മാറി.

2020 മാർച്ച് വരെ, 100 ദശലക്ഷം ആളുകൾ മാസത്തിൽ ഒരിക്കലെങ്കിലും 40 ദശലക്ഷം ആളുകളും ഓരോ ദിവസവും 40 ദശലക്ഷം ആളുകളും സ്കൈപ്പ് ഉപയോഗിച്ചിരുന്നു. കോവിഡ്-19 പാൻഡെമിക് സമയത്ത്, സ്കൈപ്പിന് സൂമിന്റെ(Zoom)വളർച്ച മൂലം അതിന്റെ വിപണി വിഹിതത്തിന്റെ വലിയൊരു ഭാഗം നഷ്ടപ്പെട്ടു.
## പദോൽപ്പത്തി
സോഫ്റ്റ്‌വെയറിന്റെ പേര് "സ്കൈ പിയർ-ടു-പിയർ" എന്നതിൽ നിന്നാണ് ഉരുത്തിരിഞ്ഞത്, അത് പിന്നീട് "സ്കൈപ്പർ" എന്ന് ചുരുക്കി. എന്നിരുന്നാലും, "സ്കൈപ്പർ" എന്നതുമായി ബന്ധപ്പെട്ട  മറ്റു ചില ഡൊമെയ്ൻ നാമങ്ങൾ കൂടിയുണ്ട്. ആയതിനാൽ അവസാന "ആർ(r)" ഡ്രോപ്പ് ചെയ്യുകയും  "സ്കൈപ്പ്" എന്ന തലക്കെട്ട് സ്വീകരിക്കുകയും ചെയ്തു.

## ചരിത്രം
2003-ൽ സ്വീഡനിൽ നിന്നുള്ള നിക്ലാസ് സെൻസ്ട്രോം, ഡെന്മാർക്കിൽ നിന്നുള്ള ജാനസ് ഫ്രിസ് എന്നിവർ ചേർന്നാണ് സ്കൈപ്പ് സ്ഥാപിച്ചത്.എസ്റ്റോണിയക്കാരായ അഹ്തി ഹെയ്ൻല, പ്രീത് കസെസലു, ജാൻ ടാലിൻ, ടോയ്വോ അന്നസ് എന്നിവർ ചേർന്നാണ് സ്കൈപ്പ് സോഫ്റ്റ്‌വെയർ സൃഷ്ടിച്ചത്. കാസയിലേത് പോലെയുള്ള പി2പി(P2P) പ്രോട്ടോക്കോൾ ഉപയോഗിച്ച് വോയ്‌സ് കോളുകളുടെ വില കുറയ്ക്കുക എന്ന ആശയം ഫ്രിസിനും ആനുസിനും ലഭിച്ചു.ആദ്യകാല ആൽഫ പതിപ്പ് 2003 വസന്തകാലത്ത് സൃഷ്ടിക്കുകയും പരീക്ഷിക്കുകയും ചെയ്തു, ആദ്യത്തെ പൊതു ബീറ്റ പതിപ്പ് 2003 ഓഗസ്റ്റ് 29 ന് പുറത്തിറങ്ങി.
## ഉപയോഗം

ഒരു ഉപയോക്താവിന് ഒന്നിലേറെ അക്കൌണ്ടുകളുണ്ടാക്കാം.
2009 ജനുവരിയിൽ ആൻഡ്രോയിഡ് ഫോണുകൾക്കും നൂറിലധികം ജാവാ ഫോണുകൾക്കും വേണ്ടിയുള്ള സ്കൈപ്പ് പുറത്തിറങ്ങി.

ദക്ഷിണാഫ്രിക്കയിലുള്ള വോഡാഫോൺ ഉപഭോക്താക്കൾക്ക് ലഭിക്കുന്ന സ്കൈപ്പ് സേവനമാണ് സ്കൈപ്പ്നൌ!.


Image:Skype 1.4.0.58 alpha for Linux.png|സ്കൈപ്പ് 1.4, running on a Linux desktop.
Image:Skype MacOSX.png|സ്കൈപ്പ് 2.7, running on Mac OS X.


## അവലംബം


## പുറം കണ്ണികൾ
* Skype Journal, independent coverage of Skype since 2003
* Compilation of research and technology articles involving Skype
* An Experimental Study of the Skype Peer-to-Peer VoIP System
* Skype for Business Director Ian Robin Speaks  at Unified Communications Expo]

വർഗ്ഗം:ആപ്ലിക്കേഷൻ സോഫ്റ്റ്‌വെയർ
പുതുവൈപ്പ്

എറണാകുളം ജില്ലയിലെ വൈപ്പിൻ ദ്വീപിലെ ഒരു ഗ്രാമമാണ് **പുതുവൈപ്പ്**. ഇന്ന് നിരവധി വികസനപ്രവർത്തനങ്ങൾ നടക്കുന്ന ഒരു പ്രദേശമാണിത്.

## ചരിത്രം
1334 ൽ വൈപ്പിൻ കര ഉത്ഭവിച്ചപ്പോൾ പുതുവൈപ്പ് രൂപപ്പെട്ടിരുന്നില്ല(കടൽ വെച്ചുണ്ടായത് കൊണ്ടാണ് ഈ കരയ്ക്ക് 'വയ്പ്പ്' എന്ന പേര് ഉണ്ടായത് പിന്നീട് ഇത് വൈപ്പിൻ എന്നായി)1950ലെ വർഷക്കാലത്ത് കിഴക്കൻ പ്രദേശങ്ങളിൽ ശക്തമായ മഴപെയ്തപ്പോൾ മണ്ണും ചെളിയും കലർന്ന മഴവെള്ളം കൊച്ചി അഴിമുഖത്തിലൂടെ കടലിലേക്ക് പ്രവഹിച്ചു, ഒരു ദിവസം വെളുപ്പിന് ഓച്ചൻ തുരുത്തുകാർ പടിഞ്ഞാറോട്ട് നോക്കിയപ്പോൾ കടൽ നിന്ന ഭാഗത്ത് നീളത്തിലും വീതിയിലും ഗോതമ്പിന്റെ നിറമുള്ള കുറുക്ക് പോലത്തെ ചെളി അടിഞ്ഞു കൂടി കിടക്കുന്നു. ദിവസങ്ങൾ കഴിയുംത്തോറും കടൽ പുറകോട്ട് മാറുകയും ചെളിവെച്ച കരയുണ്ടാകുകയും ചെയ്തു. അങ്ങനെ പുതുതായി വെച്ച കരയായത് കൊണ്ടാണ് ഈ കരയ്ക്ക് പുതുവൈപ്പ് എന്ന പേര് കിട്ടിയത്. ചെളിയിൽ പല ഭാഗത്തായി കെട്ടികിടന്ന വെള്ളം ചെറിയ തോടുകളും വലിയ തോടുകളും ഉണ്ടാക്കി. ഇതിൽ എറ്റവും വലിയ തോടാണ് വൈപ്പിൻ മുതൽ മാലിപ്പുറം വരെ നീണ്ട് കിടക്കുന്ന പൊഴി എന്നറിയപ്പെടുന്ന ആർ.എം.പി  തോട്. 
വളക്കൂറുള്ള ചെളി കലർന്ന മണ്ണിൽ പുല്ലുകൾ തഴച്ചു വളർന്നു.ദൂരസ്ഥലങ്ങളിൽ നിന്നും കന്നുകാലികൾക്ക് പുല്ല് ശേഖരിക്കുവാൻ ആളുകൾ വന്ന് തുടങ്ങുകയും ചിലർ കന്നുകാലികളെ മേയ്ക്കുന്നതിനായി ഈ പ്രദേശം ഉപയോഗിക്കുകയും ചെയ്തു. സാവകാശം പലരും ഭൂമി കയ്യേറാൻ തുടങ്ങി. കടൽ ഓച്ചൻതുരുത്തായിരുന്നപ്പോൾ അവിടെ താമസിച്ചിരുന്ന മത്സ്യതൊഴിലാളികൾ പുതിയ കരയിൽ കടലിനടുത്തേക്ക് നീങ്ങി ഭൂമികയ്യേറി താമസം തുടങ്ങി. ചിലർ ചീന വലകൾ സ്താപിച്ചു. ഇന്നത്തെ പുതുവൈപ്പ് ലൈറ്റ്ഹൗസ് നിൽക്കുന്ന ഭൂമിയിൽ 32 ചീനവലകളുണ്ടായിരുന്നു.1950ൽ തന്നെയാണ് വൈപ്പിൻ-മുനമ്പം റോഡിന്റെ നിർമ്മാണം ആരംഭിക്കുന്നത്.

## നിലവിൽ

നിരവധി വികസന പ്രവർത്തനങ്ങൾ നടക്കുന്ന പ്രദേശമാണ് പുതുവൈപ്പ്, ഗെയ്ലിന്റെ എൽ.എൻ.ജി പ്രോജക്ട് , കെ.ആർ.എൽ ന്റെ എസ്.പി.എം പ്രോജക്ട് , ഐ.ഒ.സി യുടെ എൽ.പി.ജി പ്രോജക്ട്, തുടങ്ങിയ കോടിക്കണക്കിന് രുപയുടെ പദധതികൾ ഇവിടെ അന്തിമ ഘട്ടത്തിലെത്തി നിൽക്കുന്നു. എറണാകുളം ജില്ലയിലെ വൈപ്പിൻ ദ്വീപിൻടെ തീര പ്രദേശത്തെ തെക്കേയറ്റം വൈപ്പിൻ മുതൽ പുതുവൈപ്പ് വരെ ആറ് കിലോ മീറ്റർ നീളത്തിലായി ഈ പദധതികൾ നടക്കുന്നു.പുതുവൈപ്പിനെ പ്രത്യേക സെസ് മേഖലയായി മാറ്റിയിരിക്കുന്നു. നിർദ്ദിഷ്ട വല്ലാർപാടം കണ്ടെയ്നർ ടെർമിനൽ പുതുവൈപ്പിനു സമീപത്താണ്

## പുതുവൈപ്പ് ലൈറ്റ്ഹൗസ്

1979 നവംബർ 15ന് പണിത് തീർത്ത ലൈറ്റ്ഹൗസ് 1980 ഏപ്രിൽ 5നാണ് പ്രവർത്തനം തുടങ്ങിയത്. ഇതിണ്ടെ ഉയരം 163 അടിയാണ്  
ആദ്യം കൊച്ചിൻ ലൈറ്റ്ഹൗസ് എന്നായിരുന്ന ഇതിന്റെ പേര് ഇപ്പോൾ വൈപ്പിൻ ലൈറ്റ്ഹൗസ് എന്നാക്കി മാറ്റി.  
വൈകുന്നേരം 3 മുതൽ 5 വരെ പ്രവേശനമുള്ള ഇവിടെ ചുറ്റി ചുറ്റിയുള്ള കോവണി പടികൾ കയറി മുകളിലെത്തിനോക്കിയാൽ എറണാകുളം ജില്ലയുടെയും അയൽജില്ലകളൂടെ ചില ഭാഗങ്ങളുടെയും പ്രകൃതിഭംഗി ആസ്വദിക്കാൻ കഴിയും ഈ മനോഹാരിത നേരിൽക്കാണുവാൻ വിദേശികളടക്കം പല ടൂറിസ്റ്റുകളും ദിവസവും എത്തിച്ചേരാറുണ്ട്. കടലിൽ പോകുന്ന മത്സ്യ തൊഴിലാളികൾക്കും, ബോട്ടുകൾക്കും, കപ്പലുകൾക്കും രാത്രിയിൽ ദിശയറിയുന്നതിന് ലൈറ്റ്ഹൗസിൽ നിന്നുമുള്ള വെളിച്ചം 26 കി.മി. വരെ പ്രവഹിക്കുന്നു. മലയാറ്റൂർ മലയിൽ നിന്നാൽ ലൈറ്റ്ഹൗസിൽ നിന്നും പ്രവഹിക്കുന്ന പ്രകാശം കാണാം. വൈകുന്നേരം 6 മുതൽ രാത്രി മുഴുവനും ഇതിൽ നിന്നും 'കറങ്ങുന്ന പ്രകാശം' വന്നു കൊണ്ടിരിക്കും. 

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:കൊച്ചിയുടെ പ്രാന്തപ്രദേശങ്ങൾ
എംപതി

ഗ്നോം പണിയിടത്തിൽ ഉപയോഗിക്കുന്ന ഒരു ഓൺലൈൻ ചാറ്റിങ് സോഫ്റ്റ്‌വേർ ആണ് **എംപതി**. ഒരു തൽക്ഷണ സന്ദേശമയയ്‌ക്കൽ (IM), വോയ്‌സ് ഓവർ ഐപി(VoIP) ക്ലയന്റാണ്, അത് ടെക്‌സ്‌റ്റ്, വോയ്‌സ്, വീഡിയോ, ഫയൽ കൈമാറ്റങ്ങൾ, വിവിധ ഐഎം(IM) കമ്മ്യൂണിക്കേഷൻ പ്രോട്ടോക്കോളുകൾ വഴിയുള്ള ഇന്റർ-ആപ്ലിക്കേഷൻ ആശയവിനിമയം എന്നിവയെ പിന്തുണയ്ക്കുന്നു. 

ഹോട്ട്മെയിൽ, യാഹൂ! മെയിൽ, ജിമെയിൽ, ജാബർ, സല്യൂട്ട്, എയിം, ഗഡുഗഡു, ഐ.സി.ക്യു, എം.എസ്.എൻ, ക്യൂക്യൂ  എന്നിങ്ങനെയുള്ള അക്കൌണ്ടുകൾ ലോഗ് ചെയ്യാനായി ഉപയോഗിക്കാവുന്നതാണ് ഇതിന്റെ മറ്റൊരു പ്രത്യേകത. മൈക്കൽ ഹാലെൻഡൽ, റിച്ചാർഡ് ഹൾട്ട് തുടങ്ങിയവരും പിന്നീട് മാർട്ടിൻ റസ്സലും പരിപാലിച്ചിരുന്ന ഗോസിപ്പ് പ്രോജക്റ്റ് ഫോർക്കുചെയ്യുന്നതിലൂടെയാണ് എംപതി സൃഷ്ടിച്ചത്. അക്കാലത്ത് ബാക്ക്‌എൻഡിനെ കുറിച്ച് സംഭാവകർക്കിടയിൽ അഭിപ്രായവ്യത്യാസങ്ങൾ ഉണ്ടായിരുന്നതിനാൽ ഇത് ഉപേക്ഷിക്കപ്പെട്ടു. ഇത് തുടക്കത്തിൽ പൂർണ്ണമായും എക്സ്എംപിപി(XMPP)അടിസ്ഥാനമാക്കിയുള്ളതായിരുന്നു (Google Talk, Facebook-ന്റെ ചാറ്റ് നിർവ്വഹണങ്ങൾ എന്നിവയ്ക്ക് സമാനമാണ്), എന്നാൽ മറ്റുള്ളവർ ടെലിപതി സ്റ്റാക്ക് ഉപയോഗിക്കണമെന്ന് ആഗ്രഹിച്ചു. തൻമൂലം ഫോർക്കിംഗ് നടത്തുകയും, പുതിയ പേര് നൽകുകയും ചെയ്തു. അങ്ങനെയാണ് എംപതിയിലേക്ക് വരാനിടയായത്.

ഗ്നോം ഡെസ്‌ക്‌ടോപ്പിനായി തൽക്ഷണ സന്ദേശമയയ്‌ക്കൽ ക്ലയന്റുകൾ വികസിപ്പിക്കുന്നതിന് പുനരുപയോഗിക്കാവുന്ന ഗ്രാഫിക്കൽ യൂസർ ഇന്റർഫേസ് വിജറ്റുകളുടെ ഒരു ശേഖരവും എംപതി നൽകുന്നു. ഒരു ഏകീകൃത ഉപയോക്തൃ ഇന്റർഫേസ് ഉപയോഗിച്ച് വ്യത്യസ്തമായ തൽക്ഷണ സന്ദേശമയയ്‌ക്കൽ നെറ്റ്‌വർക്കുകളിലേക്ക് കണക്റ്റുചെയ്യുന്നതിന് വേണ്ടി ടെലിപതി ചട്ടക്കൂട് ഉപയോഗിച്ച് എക്സ്റ്റക്ഷനായാണ് ഇത് എഴുതിയിരിക്കുന്നത്.

ഗ്നോം ഡെസ്‌ക്‌ടോപ്പിൽ അതിന്റെ പതിപ്പ് 2.24 മുതൽ എംപതി ഉൾപ്പെടുത്തിയിട്ടുണ്ട്, ഉബുണ്ടുവിൽ പതിപ്പ് 9.10 മുതൽ (കാർമിക് കോല), ഫെഡോറയിൽ പതിപ്പ് 12 മുതൽ (കോൺസ്റ്റന്റൈൻ); എംപതിയെ അവയുടെ ഡിഫോൾട്ട് മെസഞ്ചർ ആപ്ലിക്കേഷനായി പിഡ്ജിന് പകരം ഉപയോഗിച്ചു.

ഗ്നോം ടീം ഇപ്പോൾ എംപതി വികസിപ്പിക്കുന്നില്ല.
## സവിശേഷതകൾ
ടെലിപതി ചട്ടക്കൂട് ഉപയോഗിച്ച് നടപ്പാക്കിയ പ്രോട്ടോക്കോളുകളെ എംപതി നേറ്റീവ് ആയി പിന്തുണയ്ക്കുന്നു: എക്സ്എംപിപി(Facebook IM, Google Talk എന്നിവയ്‌ക്കായുള്ള കോൺഫിഗറേഷൻ ഉൾപ്പെടെ, Gizmo5, LiveJournal Talk, Nokia Ovi, മറ്റ് ജാബർ സെർവറുകൾ എന്നിവയും പിന്തുണയ്‌ക്കുന്നു), പ്രാദേശിക നെറ്റ്‌വർക്ക് പിയർ കണ്ടെത്തുന്നതിനായി സല്യൂട്ട് ലിങ്ക്-ലോക്കൽ എക്സ്എംപിപി, എംഎസ്എൻപി(MSNP-MSN മെസഞ്ചർ അല്ലെങ്കിൽ Windows Live Messenger ഉപയോഗിക്കുന്ന Microsoft Messenger സേവനത്തിന് വേണ്ടിയുള്ളതാണ്) ഐആർസി(IRC), എസ്ഐപി(SIP). ലിബ്‌പർപ്പിൾ പ്ലഗ്-ഇൻ ഉപയോഗിച്ച് അധിക പ്രോട്ടോക്കോളുകൾ പിന്തുണയ്ക്കുന്നവ ഇനിപറയുന്നവയാണ്: ഓസ്കാർ(OSCAR) (AIM/ICQ/MobileMe), ബോൻജൂർ(Bonjour->ആപ്പിളിന്റെ  സീറോകോൺഫ്(Zeroconf) ഇമ്പ്ലിമെന്റേഷൻ), മൈസ്പേസ്ഐഎം(MySpaceIM), ക്യൂക്യൂ(QQ), എംഎക്സ്ഇറ്റ്(MXit), നോവൽ(Novell) ഗ്രൂപ്പ്വൈസ്(GroupWise), വൈഎംഎസ്ജി(YMSG), ഗാഡു-ഗാജഡു(Gadu-Gadu), ലോട്ടസ് സേയിംടൈം(Lotus Sametime), ആർഎസ്ഐ(rSI), ഇസഡ്പിഎച്ച്എൽഇ(ZPHLE).
## ചിത്രശാല


Image:Empathy_contact.png|എംപതി ഉപയോഗിക്കാവുന്ന വിവിധ അക്കൌണ്ടുകൾ


## അവലംബം
വർഗ്ഗം:സ്വതന്ത്ര ഇൻസ്റ്റന്റ് മെസ്സേജിങ്ങ് ക്ലയന്റുകൾ
വർഗ്ഗം:ഗ്നോം സഞ്ചയം
പി. വാസു

ഒരു ദക്ഷിണേന്ത്യൻ ചലച്ചിത്ര സംവിധായകനും, അഭിനേതാവും, തിരക്കഥാകൃത്തും കൂടിയാണ് **പി. വാസു.** (തമിഴ്-பி. வாசு). *ചിന്നത്തമ്പി, ലവ് ബേർഡ്സ്, ചന്ദ്രമുഖി* തുടങ്ങിയ ചിത്രങ്ങൾ ഇദ്ദേഹത്തിന്റെ ഏറെ ജനശ്രദ്ധയാകർഷിച്ച ചിത്രങ്ങളിൽ ചിലതാണ്.

## ചലച്ചിത്രങ്ങൾ

### സംവിധാനം ചെയ്തവ
*1987 - സമരപ്പനം
*1988 - ദാദ
*1990 - പണക്കാരൻ
*1990 - വേലൈ കിടച്ചിറിച്ച്
*1990 - നടികൻ
*1991 - ചിന്നത്തമ്പി
*1992 - മന്നൻ
*1992 - വാൾട്ടർ വെട്രിവേൽ
*1993 - ഉഴൈപ്പാളി
*1993 - ഉടൻപിറപ്പ്
*1994 - സേതുപതി ഐ.പി.എസ്.
*1994 - കൂലി
*1996 - ലവ് ബേർഡ്സ്
*1999 - സ്വയംവരം
*2000 - മിസ്റ്റർ മദ്രാസ്
*2000 - കാക്കൈ ചിറക്കിനിലേ
*2000 - സീനു
*2002 - പ്രിഥ്വി നാരായണ
*2003 - കാതൽ കിസ് കിസ്
*2004 - ആപ്തമിത്ര
*2005 - ചന്ദ്രമുഖി
*2006 - പരമശിവൻ
*2006 - മഹാരധി
*2007 - തൊട്ടാൽ പൂ മലരും
*2008 - കൃഷ്ണാർജ്ജുന
*2008 - കുസേലൻ
*2008 - ഗജിബിജി

### അഭിനയിച്ചവ
*വാളരശ്
*സീനു
*ഈ പറക്കും തളിക
*അരസാച്ചി
*മഹാ നടികൻ
*ചന്ദ്രമുഖി
*ദശാവതാരം
*കുസേലൻ

## രചന
*ഗാരാന മോഗുഡു (കഥ)
*ലോഫർ (തിരക്കഥ, കഥ)

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:തമിഴ്‌ ചലച്ചിത്രസം‌വിധായകർ
ചോക്ലേറ്റ് (വിവക്ഷകൾ)

**ചോക്ലേറ്റ്** എന്ന വാക്കിനാൽ താഴെ പറയുന്ന എന്തിനേയും വിവക്ഷിക്കാം.

*ചോക്ലേറ്റ് - ഒരു ഭക്ഷണപദാർത്ഥം
*ചോക്ലേറ്റ് (മലയാളചലച്ചിത്രം) - 2007-ൽ പുറത്തിറങ്ങിയ മലയാള ചലച്ചിത്രം.
*ചോക്ലേറ്റ് (ഹിന്ദി ചലച്ചിത്രം) - 2005-ൽ പുറത്തിറങ്ങിയ ഹിന്ദി ചലച്ചിത്രം.

## അവലംബം
ബഹുഭാര്യത്വം

ഒരു പുരുഷന് ഒരേസമയം ഒന്നിലേറെ ഭാര്യമാരുണ്ടാകുന്ന സാമൂഹ്യവ്യവസ്ഥയാണ് **ബഹുഭാര്യത്വം** എന്നറിയപ്പെടുന്നത്. വിവാഹേതരബന്ധങ്ങളിലൂടെ ഒന്നിലേറെ സ്ത്രീകളുമായി ലൈംഗികബന്ധമോ മറ്റേതെങ്കിലും തരത്തിലുള്ള പ്രണയബന്ധമോ പുലർത്തുന്നത് പൊതുവേ ബഹുഭാര്യത്വമായി കണ്ടിരുന്നില്ല. മനുഷ്യസമൂഹത്തിൻറെ മുൻകാലചരിത്രത്തിൽ ബഹുഭാര്യത്വം വിവിധ സമൂഹങ്ങളിൽ പുലർത്തിയിരുന്നതായി കാണാൻ സാധിക്കും. എന്നാൽ ഇതിന് എതിർസമ്പ്രദായമായ ബഹുഭർതൃത്വം കുറച്ച് സമൂഹങ്ങളിൽ മാത്രമേ കാണാൻ സാധിക്കുകയുള്ളൂ. പല അറബ് സമൂഹങ്ങളിലും ബഹുഭാര്യത്വം ഇന്നും സർവസാധാരണമാണ്. തമിഴ്നാട്ടിൽ 'ചിന്നവീട് ' എന്ന പേരിൽ അറിയപ്പെട്ടിരുന്നതും ഒരു രീതിയിലുള്ള ബഹുഭാര്യാത്വമായിരുന്നു.  

## ചരിത്രം
ഇന്ത്യയുൾപ്പെടെയുള്ള രാജ്യങ്ങളിൽ പണ്ടുകാലത്ത് ബഹുഭാര്യത്വം വ്യാപകമായിരുന്നു. നമ്മുടെ ഇതിഹാസങ്ങളിലും പുരാണങ്ങളിലും ഈ സമ്പ്രദായത്തിൻറെ ഉദാഹരണങ്ങൾ കാണാൻ സാധിക്കും.കൂടാതെ ഹീബ്രു,ചൈന,ആഫ്രിക്ക,ഗ്രീസ്,അമേരിക്ക തുടങ്ങി ഒട്ടുമിക്ക പുരാതനസംസ്കാരങ്ങളിലും ബഹുഭാര്യത്വം അംഗീകൃതമായിരുന്നു.

പിൽക്കാലത്ത് സമൂഹവും സംസ്കാരവും കൂടുതൽ വികസിക്കുകയും പരിഷ്കൃതമാകുകയും ചെയ്തതോടെ ബഹുഭാര്യത്വം ക്രമേണ ഇല്ലാതായിത്തുടങ്ങി. ചില രാജ്യങ്ങളിൽ ഈ സമ്പ്രദായം നിയമം വഴി നിരോധിക്കുകയും ചെയ്തിട്ടുണ്ട്. എങ്കിലും ഇന്ത്യയുൾപ്പെടെയുള്ള രാജ്യങ്ങളിൽ ഇപ്പോഴും ചില സമൂഹങ്ങൾക്കിടയിൽ വ്യാപകമായ തോതിലല്ലെങ്കിലും ബഹുഭാര്യത്വം നിലനിൽക്കുന്നതായി കാണാം.

## കാരണങ്ങൾ
ബഹുഭാര്യത്വം അംഗീകരിക്കപ്പെട്ട സമൂഹത്തിൽ എല്ലാ പുരുഷന്മാരും സ്ത്രീകളും ഈ സമ്പ്രദായത്തിൻറെ ഭാഗമായിക്കൊള്ളണമെന്ന് നിർബന്ധമൊന്നുമില്ല. വിവിധ സാമൂഹികാവസ്ഥകളുടെ അടിസ്ഥാനത്തിലാണ് ഈ സമ്പ്രദായത്തിലേക്ക് ഓരോ പുരുഷനും സ്ത്രീയും എത്തപ്പെടുന്നത്. സമൂഹത്തിലെ സ്ത്രീ-പുരുഷ അനുപാതം, വിവാഹിതരും അവിവാഹിതരും തമ്മിലുള്ള അന്തരം, പുരുഷൻറെ സാമ്പത്തികശേഷി എന്നിവയെല്ലാം ബഹുഭാര്യത്വത്തിന് കാരണമാകാം. 

സ്ത്രീകൾ കൂടുതലുള്ള സമൂഹത്തിൽ ഏകഭാര്യത്വസമ്പ്രദായം അനുഷ്ഠിക്കുമ്പോൾ ഒട്ടേറെ സ്ത്രീകൾ വിവാഹിതരാകാതെ പോകാനിടയുണ്ട്. ക്രമേണ ഇത് ബഹുഭാര്യത്വത്തിലേക്ക് നയിക്കും.

പുരാതനകാലത്ത് സംസ്കാരത്തിൻറെ ഭാഗമായിട്ടായിരുന്നു ബഹുഭാര്യത്വം നിലന്നതെങ്കിൽ ചില ആധുനിക സമൂഹങ്ങളിൽ പുരുഷൻറെ സമ്പന്നതയുടെ അടിസ്ഥാനത്തിൽ ഒന്നലധികം ഭാര്യമാരെ നിലനിൽക്കുന്നതായി കാണാം. ഒന്നിലേറെ ഭാര്യമാരെ പോറ്റാനുള്ള പുരുഷൻറെ സാമ്പത്തികശേഷിയാണ് ഇവിടെ മാനദണ്ഡമാകുന്നത്. ചിലപ്പോൾ ഓരോ ഭാര്യമാർക്കും ഓരോ വീടുകൾ തന്നെ നിർമ്മിച്ചുനൽകേണ്ടിയും വന്നേക്കാം. ചില പ്രത്യേക സാഹചര്യങ്ങളിൽ നാല് ഭാര്യമാരെ വരെ സ്വീകരിക്കാൻ ഇസ്ലാം മതം അനുവാദം നൽകുന്നുണ്ട്. ആദ്യകാലങ്ങളിൽ ഈ രീതി പലയിടങ്ങളിലും കാണാമായിരുന്നെങ്കിലും ആധുനികസമൂഹത്തിൽ വളരെ കുറവാണ്. 

ചില സമൂഹങ്ങളിൽ സഹോദരൻറെ വിധവയെ വിവാഹം കഴിക്കുന്ന പതിവുമുണ്ട്. നിരാലംബയായ സ്ത്രീയെ പരിരക്ഷിക്കാൻ കുടുംബത്തിൻറെ ചട്ടക്കൂടിനുള്ളിൽ ഒതുങ്ങിനിന്നുകൊണ്ടുതന്നെ ആ പുരുഷന് സാധിക്കുമെന്ന നിഗമനമാണ് ഈ രീതിയുടെ അടിസ്ഥാനം.

## അവലംബം
പേജസ്

ആപ്പിൾ തയ്യാറാക്കിയ വേഡ് പ്രോസ്സസസിങ്ങ് സോഫ്റ്റവെയറാണ് **പേജസ്**. ഐ വർക്ക് പ്രോഡക്ടിവിറ്റി സ്യൂട്ടിന്റെ ഭാഗമാണ്‌ ഇത്.  കൂടാതെ മാക്ഒഎസ് (macOS), ഐപാഡ്ഒഎസ്(iPadOS), ഐഒഎസ് (iOS) ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്നു. ഈ സോഫ്റ്റ്‌വെയറിന്റെ ആദ്യത്തെ വെർഷനായ 1.0 ഫെബ്രുവരി 2005-ലാണ്‌ പുറത്തിറങ്ങിയത്. 4 ആണ്‌ അവസാനം പുറത്തിറങ്ങിയ വെർഷൻ. ഉപയോക്താക്കൾക്ക് അവരുടെ ഉപകരണങ്ങളിൽ വേഗത്തിൽ ഡോക്യുമെന്റുകൾ സൃഷ്ടിക്കാൻ അനുവദിക്കുന്ന എളുപ്പത്തിൽ ഉപയോഗിക്കാവുന്ന ഒരു ആപ്ലിക്കേഷനായാണ് പേജസ് ആപ്പിൾ വിപണനം ചെയ്യുന്നത്. വ്യത്യസ്‌ത തീമുകൾ (അക്ഷരങ്ങൾ, റെസ്യൂമെകൾ, പോസ്റ്ററുകൾ, ഔട്ട്‌ലൈനുകൾ എന്നിവ) ഉൾക്കൊള്ളുന്ന ആപ്പിൾ-ഡിസൈൻ ചെയ്‌ത നിരവധി ടെംപ്ലേറ്റുകൾ പേജുകളിൽ ഉൾപ്പെടുത്തിയിട്ടുണ്ട്.

ആപ്പിളിന്റെ ഓഫീസ് സ്യൂട്ടായിരുന്ന ആപ്പിൾവർക്സിന്റെ പിൻഗാമിയായാണ്‌ പേജസ് പുറത്തിറങ്ങിയത്. മൈക്രോസോഫ്റ്റ് വേഡിന്റേതടക്കമുള്ള ഫോർമാറ്റുകളിലുള്ള ഫയലുകൾ തുറക്കാനും പി.ഡി.എഫ്, ആർ.ടി.എഫ്, ഡോക് മുതലായ ഫോർമാറ്റുകളിലേക്ക് ഫയലുകൾ മാറ്റാനും ഈ സോഫ്റ്റ്‌വെയറിന്‌ സാധിക്കും. മൈക്രോസോഫ്റ്റ് വേഡുമായി താരതമ്യപ്പെടുത്തുമ്പോൾ കുറവ് ഫീച്ചറുകളേ ഇതിലുള്ളൂ.
## ചരിത്രം
2005 ജനുവരി 11-ന്, ഐവർക്ക് '05-ന്റെ ഭാഗമായി ആപ്പിൾ പേജസിന്റെ ആദ്യ പതിപ്പ് പ്രഖ്യാപിച്ചു. 2009 ജനുവരി 6-ന്, ഐവർക്ക് '09-ന്റെ ഒരു ഘടകമായി പേജസിന്റെ നാലാമത്തെ പതിപ്പ് ആപ്പിൾ പുറത്തിറക്കി. 2010 ജനുവരി 27-ന്, ഐപാഡിനായി ടച്ച് ഇന്റർഫേസുള്ള പേജസിന്റെ പുതിയ പതിപ്പ് ആപ്പിൾ പ്രഖ്യാപിച്ചു. 2011 മെയ് 31-ന്, ആപ്പിൾ പേജസിന്റെ ഐഒഎസ് പതിപ്പ് 1.4-ലേക്ക് അപ്‌ഡേറ്റുചെയ്‌തു, യുണിവേഴ്സൽ ബൈനറീസ് കൊണ്ടുവന്നു, ഐപാഡ്, ഐഫോൺ (iPhone), ഐപോഡ് ടച്ച് (iPod Touch) എന്നീ ഉപകരണങ്ങളിൽ ഈ ആപ്പ് പ്രവർത്തിപ്പിക്കാൻ അനുവദിക്കുന്നു.
## പുറം കണ്ണികൾ
* ഐവർക്ക് കമ്മ്യൂണിറ്റി
* പേജസ് FAQ
## അവലംബം
വർഗ്ഗം:വേഡ് പ്രോസസറുകൾ
പി.എസ്.ജി. 1

പി.എസ്.ജി 1 ഒരു സെമി ഓട്ടോമാറ്റിക്ക് സ്നൈപ്പർ റൈഫിൾ ആണ്. ഇത് രൂപകൽപ്പന ചെയ്തത് ഹെക്ലർ & കോച്ച് ഒഫ് ഒബെൻഡോർഫ്-അം-നെക്കെർ എന്ന ജെർമ്മൻ കമ്പനി ആണ്.

## ചരിത്രം
1972 വേനൽ കാല ഒളിമ്പിക്സിൽ നടന്ന മ്യൂണിച്ച് കൂട്ടക്കൊലയ്ക്ക് മറുപടിയായിട്ടാണ് ഈ തോക്ക് നിർമ്മിച്ചത് എന്നാണ് പറയപ്പെടുന്നത്.പാശ്ചാത്യ ജർമനിയിലെ പൊലീസിന് തീവ്രവാദികളുടെ അത്ര വേഗതയും കൃത്യതയുമുള്ള ആയുധങ്ങൾ ഇല്ലായിരുന്നു. പോലീസ്/പട്ടാള ആവശ്യങ്ങൾക്കായി, ഹെക്ലർ & കോച്ച് എന്ന കമ്പനിയെ വേഗതയും കൃത്യതയും ഉള്ള, വലിയ മാഗസിൻ ശേഷി ഉള്ള സെമി-ഓട്ടോമാറ്റിക്ക് തോക്കുകൾ ഉണ്ടാക്കാൻ ഏല്പിക്കുകയായിരുന്നു.

## കൂടുതൽ വിവരങ്ങൾ

ഭാരം: 7.2 കിലോഗ്രാം
നീളം: 1230 മി.മീ (48.4 ഇഞ്ച്)
ബാരൽ നീളം: 650 മി.മീ (25.6 ഇഞ്ച്)
വീതി: 59 മി.മീ (2.3 ഇഞ്ച്)
പൊക്കം: 258 മി.മീ (10.2 ഇഞ്ച്)

കാട്ഡ്രിഡ്ജ്: 7.62x51മി.മീ നാറ്റോ
രീതി: റോളർ ഡിലേയ്ഡ് ബ്ലോ ബാക്ക്
പരിധി: 800മീറ്റർ
മാഗസിൻ: 20 റൌണ്ട് ബോക്സ്
ഭൂതക്കണ്ണാടിക്കുഴൽ: 6x42 റ്റെലിസ്കോപ്പിക്ക് സൈറ്റ്

## ഉപയോക്താക്കൾ

*: 
*
*: Used by the National Security Guard.
*: The *[[Unité Spéciale de la Police]]* intervention unit of the Grand Ducal Police has the PSG1 rifle in their inventory.
* License produced by DIM (Departamento de la Industriá Militar) and SEDENA as the MSG-90SDN. In service since 1992.
*: Used by the Special Services Group of the Pakistan Army.
*
## ഇതും കാണുക
*യന്ത്രത്തോക്ക്

## അവലംബം
സുഹാസ് ഗോപിനാഥ്

ഒരു ഇന്ത്യൻ വ്യവസായി ആണ്‌ **സുഹാസ് ഗോപിനാഥ്** (ജനനം: നവംബർ 4 1986). ഗ്ലോബൽസ് ഇൻകോർപ്പറേഷൻ എന്ന കമ്പനിയുടെ സ്ഥാപകനും, സി.ഇ.ഒ. യും, പ്രസിഡണ്ടുമാണ്‌ ഇദ്ദേഹം.

## ജീവിതരേഖ
ബാംഗ്ലൂരിലാണ്‌ സുഹാസ് ജനിച്ചത്. പന്ത്രണ്ടാമത്തെ വയസ്സിൽ കൂൾഹിന്ദുസ്ഥാൻ എന്ന വെ‌ബ്‌സൈറ്റ് നിർമ്മിച്ചു . പക്ഷേ ഈ വെബ്‌സൈറ്റ് പാകിസ്താൻ ഹാക്കർമാർ കൂൾ പാകിസ്താൻ എന്നാക്കി മാറ്റി.  പിന്നീട് ഗ്ലോബൽസ് ഇൻകോർപ്പറേഷൻ എന്ന കമ്പനി രൂപവൽക്കരിച്ചു.

## നേട്ടങ്ങൾ
*ലോകത്തിലെ ഏറ്റവും പ്രായം കുറഞ്ഞ സി.ഇ.ഒ 
*ഡിസംബർ 2, 2007, യംങ് അച്ചീവേഴ്സ് പുരസ്കാരം (Young Achiever Award‌) - യൂറോപ്യൻ പാർലിമെന്റിന്റെ വക .
* യംങ് ഗ്ലോബൽ ലീഡർ ( Young Global Leader)  2008-2009 - ആയിട്ടു സുഹാസ്‌ ഗോപിനതിനെ വേൾഡ് ഇകണോമിക് ഫോറം തിരഞ്ഞെടുത്തു . .

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:നവംബർ 4-ന് ജനിച്ചവർ
വർഗ്ഗം:ഇന്ത്യൻ വ്യവസായികൾ
ഇബ്നു ഖൽദൂൻ

വടക്കേ ആഫ്രിക്കയിലെ തുനീഷ്യയിൽ ജീവിച്ച ലോകപ്രസിദ്ധനായ ഒരു ബഹുമുഖ പ്രതിഭയാണ്‌ **ഇബ്നു ഖൽദൂൻ** (മേയ് 27, 1332 – മാർച്ച് 19, 1406‍‍). അബൂ സൈദ് അബ്ദുറഹ്‌മാൻ  ഇബ്നു മുഹമ്മദ് ഇബ്നു ഖൽദൂൻ അൽ-ഹദ്റമി (അറബിക്:التعريف بابن خلدون ورحلته غربا وشرقا) എന്നാണ്‌  ഇദ്ദേഹത്തിന്റെ  മുഴുവൻ പേര്‌. ചരിത്രകാരൻ,സാമ്പത്തിക ശാസ്ത്രജ്ഞൻ, ഇസ്‌ലാമിക പണ്ഡിതൻ, ജ്യോതിശാസ്ത്രജ്ഞൻ, നിയമ വിശാരദൻ, ഗണിതശാസ്ത്രജ്ഞൻ, സൈനിക തന്ത്രജ്ഞൻ, സാമുഹിക ശാസ്ത്രജ്ഞൻ,ന്യായാധിപൻ, തത്വജ്ഞാനി, പോഷകാഹാര വിദഗ്ദ്ധൻ, ഹാഫിദ്(ഖുർ‌ആൻ മന:പാഠമാക്കിയ വ്യക്തി) എന്നീ നിലകളിൽ അറിയപ്പെട്ട അസാധാരണ പ്രതിഭാശാലിയായിരുന്നു ഇബ്നു ഖൽദൂൻ.

പല സാമൂഹ്യശാസ്ത്രശാഖകളുടേയും ഉപജ്ഞാതാവായി അദ്ദേഹം പരിഗണിക്കപ്പെടുന്നു. ജനസംഖ്യാ ശാസ്ത്രം, സാംസ്കാരിക ചരിത്രം, രേഖീയ ചരിത്രം,ചരിത്ര തത്ത്വജ്ഞാനം എന്നിവ അവയിൽ പ്രധാനമാണ്‌. ഭാരതീയ തത്ത്വചിന്തകനായ ചാണക്യന്‌ ശേഷം ജീവിച്ച ഇബ്നു ഖൽദൂൻ ആധുനിക ധനതത്വശാസ്ത്രത്തിന്റെ ഉപജ്ഞാതാവായും  വിലയിരുത്തപ്പെടുന്നു. സാമൂഹ്യ ശാസ്ത്രത്തിന്റെ പല ശാഖകളുടേയും പിതാവായി ഗണിക്കപ്പെടുന്ന അദ്ദേഹം, പാശ്ചാത്യരാജ്യങ്ങളിൽ ഈ ശാഖകൾ സ്ഥാപിക്കപ്പെടുന്നതിന്‌ നൂറ്റാണ്ടുകൾക്ക് മുമ്പ് തന്നെ അവയിലെ പലഘടകങ്ങളെയും മുൻ‌കൂട്ടി കണ്ടിരുന്നു.
"കിതാബുൽ ഇബർ" എന്ന മനുഷ്യ ചരിത്രത്തെ കുറിച്ചുള്ള ഗ്രന്ഥത്തിന്റെ ആദ്യ ഖണ്ഡമായ "മുഖദ്ദിമ"‍  എന്ന ഗ്രന്ഥത്തിലൂടെയാണ്‌  ഇബ്നു ഖൽദൂൻ ഏറെ അറിയപ്പെട്ടത്.

## അവലംബം
عبد الرحمن بن محمد بن خلدون الحضرمي

## പുറത്തേയ്ക്കുള്ള കണ്ണികൾ

### ഇംഗ്ലീഷ്
* 
*
*Complete Muqaddimah/Kitab al-Ibar in English (without Chapter V, 13)
*Ibn Khaldun on the Web 
*Ibn Khaldun: His Life and Work, by Muhammad Hozien
*Muslim Scientists and Scholars – Ibn Khaldun
*Ibn Khaldūn, from Arnold Toynbee, ''A Study of History'' vol. iii, III. C. II. (b), p. 321
*Ibn Khaldun’s Philosophy of Management and Work 
*Ibn Khaldun (al-Muqaddimah): Methodology & concepts of economic sociology 
*Ibn Khaldun. The Mediterranean in the 14th century: Rise and fall of Empires . *Andalusian Legacy* exhibition in the Alcazar of Seville
*The Ibn Khaldoun Community Service Award 
*Ibn Khaldun meets Al Saud
*The Ibn Khaldun Institute 

### ബഹുഭാഷാ വെബ് സൈറ്റുകൾ
*Multilingual bibliography on Ibn Khaldun : English, French, Arabic, German, Italian, Spanish…

### ഇംഗ്ലീഷല്ലാത്തവ

* Exposé simplifié sur la théologie scolastique
*Chapters from the Muqaddimah and the History of Ibn Khaldun '''in Arabic'''
*Dutch biography 
*Ismail Küpeli: ''Ibn Khaldun und das politische System Syriens – Eine Gegenüberstellung'', München, 2007, ISBN 978-3-638-75458-3 (German e-book about the politics of Syria with reference to the political theory of Ibn Khaldun)

വർഗ്ഗം:അറബ് ചരിത്രകാരന്മാർ
വർഗ്ഗം:ഇസ്ലാമികപണ്ഡിതർ
സൂര്യന്റെ കാമ്പ്

സൂര്യന്റെ കേന്ദ്രത്തിൽ നിന്നു ഏതാണ്ട് 0.2 R⊙ വരെയുള്ള ഭാഗമാണു് **സൂര്യന്റെ കാമ്പ്** എന്നറിയപ്പെടുന്നതു്. അണുസംയോജന പ്രക്രിയയിലൂടെ ഊർജ്ജം ഉല്പാദിപ്പിക്കപ്പെടുന്ന ഇടമാണു് സൂര്യന്റെ കാമ്പ്. 15,000,000 കെൽവിൻ(K) താപനിലയിൽ എരിഞ്ഞുകൊണ്ടിരിക്കുന്ന പദാർത്ഥമാണു് സൂര്യന്റെ കാമ്പിൽ ഉള്ളത്. സൂര്യന്റെ കാമ്പിന്റെ സാന്ദ്രത 155,000 kg/m3 ആണു്. അതായതു വെള്ളത്തിന്റെ സാന്ദ്രതയുടെ 155 ഇരട്ടി.

തെർമോന്യൂക്ളിയാർ പ്രക്രിയകളാണു സൂര്യനിൽ ഉല്പാദിപ്പിക്കപ്പെടുന്ന ഊർജ്ജത്തിന്റെ ഉറവിടമെങ്കിലും ഈ പ്രക്രിയകൾ സൂര്യന്റെ എല്ലാ ഭാഗങ്ങളിലും നടക്കില്ല. അതിനു കാരണം 107 K നു മുകളിലുള്ള താപമാണു് ഈ പ്രക്രിയ നടക്കുവാൻ ആവശ്യമായതു് എന്നാണു്. ഇത്രയും താപം സൂര്യന്റെ കാമ്പിൽ മാത്രമേ ഉള്ളൂ. അതിനാൽ സൂര്യനിൽ ഊർജ്ജം ഉല്പാദിപ്പിക്കുന്ന കേന്ദ്രം ആണു് സൂര്യന്റെ കാമ്പ്. 

വർഗ്ഗം:സൂര്യൻ
ബഹുഭർതൃത്വം

ഒരു സ്ത്രീ ഒരേ സമയം ഒന്നിലധികം പുരുഷന്മാരെ ഭർത്താക്കന്മാരായി സ്വീകരിക്കുന്ന സാമൂഹികവ്യവസ്ഥയാണ് 'ബഹുഭർതൃത്വം' എന്നറിയപ്പെടുന്നത്. ഇതിന്റെ എതിർ സമ്പ്രദായമായ ബഹുഭാര്യത്വം പോലെ വ്യാപകമായി ബഹുഭർതൃത്വം കാണാൻ സാധിക്കില്ല. എങ്കിലും  കേരളത്തിലെ ഒട്ടേറെ ജാതികളിൽ ഈ സംമ്പ്രദായം പല പേരുകളിൽ പുലർന്നിരുന്നു.കേരളത്തിലെ[ ചില പ്രദേശങ്ങളിലെ [നായർ]],നായർ അനുബന്ധ സവർണ്ണ ജാതികളിൽ ചിലർഅന്തരാള ജാതികളിൽ ചിലർ,കമ്മാളർ  തീയർ തണ്ടാർ തുടങ്ങി ഒട്ടേറെയുള്ള  സമുദായങ്ങളിലെല്ലാം ബഹുഭർതൃത്വ സമ്പ്രദായം ഒരു  കാലഘട്ടത്തിൽ നിലനിന്നിരുന്നു.ഗോത്രജനതകൾ അടക്കം പല സമൂഹങ്ങളിലും സമാന ആചാരങ്ങൾ നിലനിന്നിരുന്നു.സവർണ്ണേതരർ ഒഴിച്ചാൽ പുരുഷൻമാർ മിക്കവാറും ഒരേ കുടുംബത്തിലെ സഹോദരന്മാർ തന്നെ ആയിരിക്കും. ഇതിനെ പാണ്ഡവാചാരം എന്നും പാഞ്ചാലസമ്പ്രദായം എന്നും ദേവര സമ്പ്രദായം'  എന്നും അറിയപ്പെടുന്നു. മരുമക്കത്തായം നിലനിർത്തിയിരുന്ന സമൂഹങ്ങളിൽ ചിലതിൽ ഭർത്താക്കൻമാർ ഒരേ കുടുംബ സഹോദരങ്ങൾ ആകണമെന്നില്ലായിരുന്നു.

കേരളത്തിലെ നായർ ,തെക്കേമലബാറിലെ തിയ്യ, തണ്ടാർ  പോലെ ചിലജാതി സമൂഹങ്ങളിൽ ഒന്നിലേറെ സഹോദരൻമാർക്ക് ഒരു ഭാര്യ എന്ന രീതി ആയിരുന്നു. ഇതിനു സമാനമായ രീതി മദ്ധ്യതിരുവിതാംകൂറിലെ ചില പ്രദേശങ്ങളിലെ നായൻമാർക്കിടയിലും ഉണ്ടായിരുന്നു. കമ്മാളർ ഇതിനെ 'പാഞ്ചാലസമ്പ്രദായം,പാണ്ഡവാചാരം ' എന്നും നായൻമാർ 'പാണ്ഡവസമ്പ്രദായം' എന്നും പേര് പറഞ്ഞിരുന്നു.
എന്നാൽ വടക്കോട്ട് നായൻമാരുടെ ഇടയിൽ പരസ്പര രക്തബന്ധമോ പുലബന്ധമോ ഇല്ലാത്ത പുരുഷൻമാർക്കായിരുന്നു ബഹുഭർതൃത്വത്തിൽ സ്ഥാനം. മാത്രമല്ല ഭർതൃസോദരനുമായോ അതിന് സമാന ബന്ധമുള്ളവരുമായോ ദാമ്പത്യം അനുവദനീയമായിരുന്നില്ല; അതിനെ വലിയ തെറ്റായും കണ്ടിരുന്നു.തെക്കോട്ടും മദ്ധ്യകേരളത്തിലും അധികമായി നായൻമാരിൽ ഈ സമ്പ്രദായങ്ങൾ കണ്ടിരുന്നില്ല.
 
നായൻമാർ അധികവും യോദ്ധാക്കളായിരുന്നതും സൈന്യവൃത്തി ചെയ്തിരുന്നവരും പലപ്പോഴും  ആക്രമിക്കപ്പെട്ട് മരണം വരിക്കേണ്ടി വന്നിരുന്നതും, സ്ത്രീകൾ അരക്ഷിതരാവരുത് ഒരുകാലവും, മരണംവരെ സ്ത്രീ ദീർഘസുമംഗലി ആയിരിക്കണമെന്നും വിധവയായി മരണപ്പെട്ടാൽ സ്വർഗ്ഗപ്രാപ്തിയില്ല. നെടുമംഗല്യം മുറിഞ്ഞ സ്ത്രീ അശുഭമാണ് എന്നിങ്ങനെയുള്ള വിവിധങ്ങളായ കാരണങ്ങളും വിശ്വാസപ്രമാണങ്ങളുമാണ് നായർ അനുബന്ധസമൂഹങ്ങളിലെ ഈ ആചാരങ്ങൾക്ക് ആധാരം. ഒന്നിലേറെ സ്ത്രീകൾ വന്ന് കുടുംബം പലതാകാതിരിക്കാനും പല പാരമ്പര്യങ്ങൾ വന്നു ചേരാതിരിക്കുന്നതിനും സ്വത്തുക്കൾ ഭാഗിക്കാതിരിക്കുന്നതിനുമാണ് മക്കത്തായികളും മരുമക്കത്തായികളുമായ മറ്റു സമൂഹങ്ങൾ ബഹുഭർതൃത്വം പാലിച്ചിരുന്നത്. ഭർത്താക്കൻമാരുടെ എണ്ണം കൂന്നതിനനുസരിച്ച് സമൂഹത്തിൽ സ്ത്രീക്ക് മാന്യതയും ബഹുമാനവും വർദ്ധിച്ചിരുന്നു. ഒപ്പം കുടുംബത്തിൽ സ്ത്രീക്ക് കൂടുതൽ അധികാരവും ലഭിച്ചിരുന്നു. ഉത്സവപ്പറമ്പുകളിലും മറ്റ് പൊതു ആഘോഷങ്ങളിലും കാന്തൻമാരുമായി വന്ന് പോകുന്ന സ്ത്രീജനങ്ങൾ ആ കാലഘട്ടത്തിന്റെ കാഴ്ചകളായിരുന്നു. എന്നാൽ അന്തർജനങ്ങൾ (നമ്പൂതിരിസ്ത്രീകൾ) ബഹുഭർത്ത്ത്വം ഒരു പാപമായി കരുതിയിരുന്നു.

വിജാതീയ സംബന്ധങ്ങളും സാധാരണമായിരുന്ന അന്ന്. വളരെ കണിശമായ ജാതി വ്യവസ്ഥ നിലനിൽക്കുമ്പൊഴും ജാതി വൈരം കുറക്കുന്നതിനു ഈ വിജാതീയ ബന്ധങ്ങൾ സഹായകമായിരുന്നു.

## അവലംബം

വർഗ്ഗം:സാമൂഹികം
ഹീപ് (ഡാറ്റാ സ്ട്രക്‌ച്ചർ)

thumb|right|200px|ഒരു പൂർണ്ണ ബൈനറി മാക്സ്-ഹീപ്
ട്രീ അടിസ്ഥാനമാക്കി നിർമ്മിക്കുന്ന അരേഖീയമായ ഒരു ഡാറ്റാ സ്ട്രക്‌ച്ചറാണ്‌ **ഹീപ്**. ഇതിലെ അംഗങ്ങളെല്ലാം താഴെപ്പറയുന്ന നിയമം അനുസരിക്കേണ്ടതാണ്:

* A ഒരു ശീർഷവും B അതിന്റെ പുത്രശീർഷവുമാണെങ്കിൽ A യുടെ കീ B യുടേതിനെക്കാൾ വലുതായിരിക്കണം

അതിനാൽ ഏറ്റവും ഉയർന്ന കീ ഉള്ള അംഗം റൂട്ടിൽ ആയിരിക്കും സ്ഥിതിചെയ്യുന്നത്. ഇത്തരം ഹീപ്പുകളെ മാക്സ്-ഹീപ്പുകൾ എന്നു വിളിക്കുന്നു. ഇതിനു സമാനമായി, ഓരോ ശീർഷത്തിന്റെയും കീ അതിന്റെ പുത്രശീർഷങ്ങളുടെതിനെക്കാൾ ചെറുതാണ്‌ എന്നുണ്ടെങ്കിൽ ഏറ്റവും ചെറിയ കീ ഉള്ള അംഗം റൂട്ടിൽ ആകുകയും ഇത്തരം ഹീപ്പുകൾ മിൻ-ഹീപ്പുകൾ എന്നറിയപ്പെടുകയും ചെയ്യുന്നു.

ഹീപ്പിൽ സാധാരണയായി നടത്തുന്ന പ്രക്രിയകൾ ഇവയാണ്‌:

* ഹീപ്പിലെ റൂട്ട് ശീർഷത്തെ നീക്കം ചെയ്യുക
* മാക്സ്-ഹീപ്പിൽ ഒരു ശീർഷത്തിന്റെ കീ വർദ്ധിപ്പിക്കുക (അഥവാ മിൻ-ഹീപ്പിലാണെങ്കിൽ കുറയ്ക്കുക)
* പുതിയ ഒരംഗത്തെ ഹീപ്പിലേക്ക് ചേർക്കുക
* രണ്ട് ഹീപ്പുകൾ ചേർത്ത് പുതിയൊരു ഹീപ് ഉണ്ടാക്കുക

## തരങ്ങൾ
സാധാരണ ഉപയോഗിക്കുന്ന തരം ഹീപ്പുകൾ ബൈനറി ഹീപ്പുകളാണ്‌. ഇവ താഴെപ്പറയുന്ന നിയമങ്ങൾ പാലിച്ചിരിക്കണം :
* ഓരോ ശീർഷത്തിനും രണ്ടോ അതിൽ താഴെയോ പുത്രശീർഷങ്ങൾ മാത്രമേ ഉണ്ടാകാൻ പാടുള്ളൂ
* ഒരു നിശ്ചിത ആഴത്തിൽ ശീർഷങ്ങൾ നിറച്ചതിന്‌ ശേഷമേ അതിന്റെ താഴെയുള്ള ആഴങ്ങളിൽ ശീർഷങ്ങൾ ചേർക്കാൻ പാടുള്ളൂ
* ഏറ്റവും താഴെയുള്ള ആഴത്തിൽ ഇടത്തുനിന്ന് വലത്തോട്ടാണ്‌ പുതിയ ശീർഷങ്ങളെ ചേർക്കേണ്ടത്

ഇവ പൂർണ്ണ ബൈനറി ഹീപ്പുകൾ എന്നും അറിയപ്പെടുന്നു. സാധാരണ ഹീപ് അൽഗൊരിതങ്ങളെല്ലാം ബൈനറി ഹീപ്പുകൾ ഉപയോഗിച്ച് ചെയ്യാൻ സാധിക്കും. മറ്റ് ഹീപ്പുകൾ :
* 2-3 ഹീപ്
* ബൈനോമിയൽ ഹീപ്
* ഫിബൊനാസി ഹീപ്
* ലെഫ്റ്റിസ്റ്റ് ഹീപ്
* സ്ക്യൂ ഹീപ്
* ടെർണറി ഹീപ്
* ട്രീപ്
* സോഫ്റ്റ് ഹീപ്
* പെയറിങ്ങ് ഹീപ്
* D-അറി ഹീപ്

## ഉപയോഗങ്ങൾ
വളരെയധികം അൽഗൊരിതങ്ങളിൽ ഉപയോഗിക്കപ്പെടുന്ന ഒരു ഡാറ്റാ സ്ട്രക്‌ച്ചറാണ്‌ ഹീപ്.
* ശരാശരി, മോശം സമയസങ്കീർണ്ണതകൾ O\left(N\;\log\;N\right) ആയുള്ള സോർട്ടിങ്ങ് അൽഗൊരിതമായ ഹീപ് സോർട്ട് ഹീപ് ഉപയോഗിക്കുന്നു. ഇത് ഒരു in-place അൽഗൊരിതം കൂടിയാണ്‌
* ഒരു ലിസ്റ്റിലെ k-ആമത്തെ ഏറ്റവും വലിയ സംഖ്യ ചെറിയ സമയസങ്കീർണ്ണതയോടെ ചെയ്യാൻ ഹീപ് ഉപയോഗിക്കാം
* പ്രിമിന്റെ അൽഗൊരിതം, ഡയക്സ്ട്രയുടെ അൽഗൊരിതം മുതലായ ഗ്രാഫ് അൽഗൊരിതങ്ങൾ സമയസങ്കീർണ്ണത കുറയ്ക്കാൻ ഹീപ് ഉപയോഗിക്കുന്നു.

ഒരു പൂർണ്ണ ബൈനറി ഹീപ് അറേ മാത്രമുപയോഗിച്ച് എളുപ്പത്തിൽ നിർമ്മിക്കാം എന്നതും O\left(N\right) സമയം കൊണ്ട് N സംഖ്യകളെ ഹീപ്പാക്കി മാറ്റാം എന്നതും ഹീപ്പുകളുടെ പ്രാധാന്യം വർദ്ധിപ്പിക്കുന്നു.

## ഇതും കൂടി കാണുക
* ഹീപ് സോർട്ട്

## പുറം കണ്ണികൾ

*Heap at Wolfram MathWorld
*Explanation of how the basic heap algorithms work

വർഗ്ഗം:ഡാറ്റാ സ്ട്രക്‌ച്ചറുകൾ
സിർക്കം-ബൈകാൽ റെയിൽവേ

**സിർക്കം-ബൈകാൽ** (, abbreviated "КБЖД") റെയിൽവേ റഷ്യയിലെ ഇർകുത്സ്ക് മേഖലയിലെ റെയിൽവേ ആണ്. സ്ലൈഡാങ്ക, ബൈകാൽ എന്നീ നഗരങ്ങൾക്കിടയിലാണ് ഇത് ഓടുന്നത്. 

## External links
* Кругобайкалка — легендарная железная дорога России  Guide to the Circum-Baikal Railway
* Кругобайкальская железная дорога  — Site created with the financial help of the Open Society Institute (Soros fund)

വർഗ്ഗം:റെയിൽ പാതകൾ
മോസ്കോ-സെൻറ് പീറ്റേഴ്സ്ബർഗ് റെയിൽവേ

**മോസ്കോ-സെൻറ് പീറ്റേഴ്സ്ബർഗ് റെയിൽവേ** മോസ്കോയെയും സെൻറ് പീറ്റേഴ്സ്ബർഗിനേയും തമ്മിൽ ബന്ധിപ്പിക്കുന്ന റെയിൽവേയാണ്. 649.7 കിലോമീറ്ററാണ് ഈ റെയിൽവേയുടെ ആകെ ദൈർഘ്യം. റഷ്യൻ റെയിൽവേയുടെ ഉപവിഭാഗമായ ഒക്ത്യബ്രസ്കായാ റെയിൽവേയാണ് ഈ റെയിൽവേ കൈകാര്യം ചെയ്യുന്നത്.
## പ്രധാന സ്റ്റേഷനുകൾ
ക്ലിൻ, റെഡ്കിനോ, ത്വെർ, ലിഖോസ്ലാവൽ, കലാനിഷ്കോവ്, വൈഷ്നി വോളോക്യോക്, ബോലോഗോയേ, ഒകുലോവ്കോ, ലുഖാ, മലയാ വിഷറാ, ചുന്തോവോ, ല്യുബാൻ, ടോസ്നോ.
## ചരിത്രം
റഷ്യയിലെ രണ്ടാമത്തെ പഴയ റെയിൽവേയാണിത്. സെൻറ് പീറ്റേഴ്സ്ബർഗിനേ സാർസ്കോ സെലോയുമായി ബന്ധിപ്പിക്കുന്ന പാതയായിട്ടാണ് തുടക്കം.പവേൽ പെട്രോവിച്ച് മെൽനികോവ് (1804 – 1880) എന്ന എൻജിനീയറായിരുന്നു ഈ റെയിൽവേ പ്രോജക്ടിൻറെ സൂത്രധാരൻ. പിന്നീട് ഇദ്ദേഹത്തിനോടുള്ള ബഹുമാനാർത്ഥം ഇദ്ദേഹത്തിൻറെ പ്രതിമ മോസ്കോയിലെ ലെനിൻഗാർഡ്സ്കി റെയിൽവേ ടെർമിനലിൽ സ്ഥാപിക്കുകയുണ്ടായി. 

പത്തു വർഷത്തെ നിർമ്മാണത്തിന് ശേഷം 1851 നവംബർ ഒന്നിനാണ് പാത തുറന്നത്. ആദ്യ തീവണ്ടി സെൻറ് പീറ്റേഴ്സ്ബർഗിൽ നിന്ന് 11.15-ന് പുറപ്പെട്ട് പിറ്റേ ദിവസം 9 മണിക്ക് മോസ്കോയിലെത്തി. 21 മണിക്കൂറും 45 മിനിട്ടുമാണ് അന്നെടുത്ത സമയം.
മർമഡ്യൂക് പിക്താൾ

ഖുർ‌ആനിന്‌ കാവ്യത്മകമായ ഇംഗ്ലീഷ് വിവർത്തനം നൽകിയതിലൂടെ പ്രസിദ്ധനായ ഒരു പാശ്ചാത്യ  പണ്ഡിതനാണ്‌ **മർമഡ്യൂക് പിക്താൾ** എന്ന **മുഹമ്മദ് മർമഡ്യൂക് പിക്താൾ**. ക്രിസ്തുമത വിശ്വാസിയായിരുന്ന പിക്താൾ പിന്നീട് ഇസ്ലാം മതം സ്വീകരിക്കുകയായിരുന്നു.  ഡി.എച്ച്. ലോറൻസ്,എച്.ജി. വെൽസ്, ഇ.എം. ഫോസ്റ്റർ എന്നിവരുടെയെല്ലാം ആദരം നേടിയ ഒരു നോവലിസ്റ്റ് കൂടിയായിരുന്നു പിക്താൾ. പത്രപ്രവർത്തകൻ,പ്രധാന അദ്ധ്യാപകൻ,മത രാഷ്ട്രീയ നേതാവ് എന്നീ രംഗങ്ങളിലും അദ്ദേഹം സേവനമർപ്പിച്ചു. വർക്കിംഗ് മുസ്ലിം മിഷൻ എന്ന സംഘടനയുടെ സേവനത്തിലും അദ്ദേഹം പങ്കുവഹിച്ചു.1917 നവംബർ 29 ന് പടിഞാറൻ ലണ്ടനിലെ നോട്ടിംഗ് ഹില്ലിൽ വെച്ച് "മുസ്ലിം ലിറ്റററി സൊസൈറ്റി"  സംഘടിപ്പിച്ച ഒരു പരിപാടിയിലെ "ഇസ്ലാമും പുരോഗതിയും" എന്ന തലക്കെട്ടിലുള്ള ഒരു പ്രഭാഷണത്തിനോടുവിൽ വളരെ നാടകീയമായ രീതിയിലായിരുന്നു പിക്താളിന്റെ ഇസ്ലാം ആശ്ലേഷ പ്രഖ്യാപനം. യൂറോപ്പിൽ നിന്നും ഇരുപതാം നൂറ്റാണ്ടിൽ ഇസ്‌ലാമിന് ലഭിച്ച മികച്ച സംഭാവനയാണ് മുഹമ്മദ് മെർമഡ്യൂക് പിക്താൾ.

## ജീവിതരേഖ
1875 ൽ മേരി ഒബ്രിയനിന്റെയും റിവേർഡ് ചാൾസ് ഗ്രേസൺ പിക്താളിന്റെയും മകനായി ഒരു മധ്യവർഗ്ഗ ഇംഗ്ലീഷ് കുടുംബത്തിലാണ്‌ മർമഡ്യൂക് പിക്താളിന്റെ ജനനം.  ലണ്ടനിലെ ഒരു ക്രൈസ്തവ പുരോഹിത കുടുംബമായിരുന്നു അത്. പിതാവ് ഒരാഗ്ലിന്ത്യൻ പാതിരി. സഫോൾക്കിലാണദ്ദേഹം വളർന്നത്. ഹാരോവിൽ സർ വിൻസ്റ്റൺ ചർച്ചിലിന്റെ സമകാലികനായിരുന്നു. തന്റെ അഞ്ചാം വയസ്സിൽ അച്ഛൻ മരണപ്പെട്ടതോടുകൂടി പിക്താളിന്റെ കുടുംബം ലണ്ടനിലേക്ക് മാറിത്താമസിച്ചു. നാണം കുണുങ്ങിയായ പിക്താളിനെ അക്കാലത്ത് ബ്രൊങ്കൈറ്റിസ് അലട്ടിയിരുന്നു. ബ്രൊൻഡ്‌സ്‌ബറിയിൽ  പഠനത്തിനായി ചേർന്ന പിക്താൾ അധികം വൈകാതെ അവിടം വിട്ടു.
നിരവധി കിഴക്കൻ രാജ്യങ്ങൾ സഞ്ചരിച്ച  പിക്താൾ  കിഴക്കനേഷ്യൻ പണ്ഡിതനെന്ന ഖ്യാതിനേടി.
കിഴക്കിനെ (Orient)കുറിച്ച് പഠിച്ച  മർമഡ്യൂക് പിക്താൾ ഇസ്ലാം സ്വീകരിക്കുന്നതിന്‌ മുമ്പ് തന്നെ ഇസ്ലാമുമായി ബന്ധപ്പെട്ട വിഷയങ്ങളിൽ നോവലുകളും ലേഖനങ്ങളും എഴുതി."ദ മീനിംങ് ഓഫ് ദ ഗ്ലോറിയസ് ഖുർ‌ആൻ" ഇതിനു ഉദാഹരണമാണ്. നയതന്ത്രജ്ഞനാവണമെന്നായിരുന്നു അദ്ദേഹത്തിന്റെ ആഗ്രഹം. എന്നാൽ ഇത് അസാധ്യമായപ്പോൾ പഠനവും രചനയും യാത്രയും തെരഞ്ഞെടുത്തു.

## ഇന്ത്യയിൽ

പൗരസ്ത്യനാടുകളെ ഇഷ്ടപ്പെട്ട അദ്ദേഹംഏറെ കാലം ഫലസ്തീനിലും ലബനാനിലും സിറിയയിലും കഴിച്ചു കൂട്ടി. പിന്നീട് തുർക്കിയും ബാൾക്കൻ പ്രദേശങ്ങളും സന്ദർശിച്ചു. അറബി ഭാഷയിലെ പരിജ്ഞാനവും മുസ്‌ലിം നാടുകളുമായുള്ള ബന്ധവും പിക്താളിനെ ഇസ്‌ലാമിലേക്കാകർഷിപ്പിച്ചു.

## അന്ത്യം

1935 ൽ ലണ്ടനിലേക്ക് തിരിച്ച അദ്ദേഹം 1936 മെയ് 19 ന് ഇഹലോകവാസം വെടിഞ്ഞു. സെന്റ് ഐവ്സിൽ വെച്ച് മരണമടഞ്ഞ പിക്താളിനെ ബ്രൂക്ക്‌വുഡിലെ മുസ്ലിം ശ്മശാനത്തിൽ മറവുചെയ്തു. ഇതേ സ്ഥലത്ത് തന്നെയാണ്‌ പ്രശസ്തനായ മറ്റൊരു ഇംഗ്ലീഷ് ഖുർ‌ആൻ പരിഭാഷകൻഅബ്ദുല്ല യൂസുഫ് അലിയേയും പിന്നീട് അടക്കം ചെയ്തത്.

## അവലംബം


## അധിക വായനയ്ക്ക്
*A biography of Marmaduke William Pickthall
*The English translation of the Qur'an by Marmaduke William Pickthall
*Online Quran Project  includes the translation of M. Pickthall.
* 
*Pickthall, the Woking Muslim Mission, and his views about Lahore Ahmadiyya leaders
*മുഹമ്മദ് മെർമഡ്യൂക് പിക്താൾ | Profile

വർഗ്ഗം:ഇസ്ലാമികപണ്ഡിതർ
വർഗ്ഗം:ഇസ്ലാം സ്വീകരിച്ച പ്രമുഖർ
വർഗ്ഗം:ഖുർ‌ആൻ വിവർത്തകർ
വർഗ്ഗം:1876-ൽ ജനിച്ചവർ
പിസ്റ്റൾ നക്ഷത്രം

ക്ഷീരപഥത്തിൽ നിരീക്ഷിക്കപ്പെട്ട നക്ഷത്രങ്ങളിൽ ഏറ്റവും തിളക്കം കൂടിയ നക്ഷത്രങ്ങളിലൊന്നാണ്‌ **പിസ്റ്റൾ നക്ഷത്രം** (**Pistol Star**). താരാപഥ കേന്ദ്രത്തിനടുത്ത സ്ഥിതിചെയ്യുന്ന ക്വിൻട്യുപ്ലെറ്റ് (Quintuplet cluster) നക്ഷത്രക്കൂട്ടത്തിലെ പ്രായം കുറഞ്ഞതും പിണ്ഡം കൂടിയതുമായ നക്ഷത്രങ്ങളിൽ ഒന്നാണിത്. ഇതിന്റെ പ്രകാശത്താൽ ദീപ്തമാക്കപ്പെടുന്ന പിസ്റ്റൾ നീഹാരികയുടെ രൂപത്തിൽ നിന്നാണ്‌ ഈ നക്ഷത്രത്തിനും നാമം നൽകിയിരിക്കുന്നത്. ഭൂമിയിൽ ധനു നക്ഷത്രരാശിയുടെ നേർക്ക് 25,000 പ്രകാശവർഷങ്ങൾ അകലെയാണ്‌ ഈ നക്ഷത്രം സ്ഥിതിചെയ്യുന്നത്. നക്ഷത്ര ഇതര ധൂളികളും മറ്റു മറയ്ക്കുന്നതിനാൽ ദൃശ്യപ്രകാശത്തിൽ നിന്നും  മറഞ്ഞിരിക്കുന്ന ഇത്, നേരിട്ടു ദൃശ്യമാകുമായിരുന്നെങ്കിൽ നഗ്നനേത്രങ്ങൾക്കൊണ്ട് ദർശിക്കാവുന്ന നക്ഷത്രങ്ങളിൽ പ്രകാശമാനം കൂടിയ നാലാമത്തെ നക്ഷത്രമാകുമായിരുന്നു.

## ഭൗതിക ഗുണങ്ങൾ
1990 കളുടെ തുടക്കത്തിൽ ഹബ്ബിൾ ബഹിരാകാശ ദൂരദർശിനിയാണ്‌ പിസ്റ്റൾ നക്ഷത്രത്തെ കണ്ടെത്തിയത്. 4000 മുതൽ 6000 വർഷങ്ങൾക്ക് മുൻപ് (ഭൂമിയിൽ നിന്ന് നിരീക്ഷിക്കുന്നതിന് പ്രകാരം) 10 സൗരപിണ്ഡത്തിനു തുല്യമായ ദ്രവ്യം ഇത് ശക്തമായ പ്രവാഹങ്ങൾ വഴി പുറം തള്ളിയിട്ടുണ്ട്. ഇതിൻ നിന്നുള്ള നക്ഷത്രക്കാറ്റുകൾക് സൂര്യന്റേതിനേക്കാൾ 10 ബില്ല്യൺ ശക്തിയുള്ളവയാണ്‌. ഇതിന്റെ കൃത്യമായ പ്രയവും ഇതിനുള്ള ജീവിതദൈർഘ്യവും കണക്കാക്കിയില്ലെങ്കിലും 1 മുതൽ 3 ദശലക്ഷം വർഷങ്ങൾക്കകം ഒരു സൂപ്പർനോവ അല്ലെങ്കിൽ ഹൈപ്പർനോവ ആയിതീരുമെന്ന് കരുതുന്നു. ചില ജ്യോതിശാസ്ത്രജ്ഞന്മാരുടെ അഭിപ്രായത്തിൽ ഇതിന്റെ ഭീമമായ പിണ്ഡത്തിനു കാരണം താരാപഥ കേന്ദ്രത്തിനു സമീപത്തായ സ്ഥാനമാണ്‌. മുൻപത്തെ റിപ്പോർട്ടുകൾ പ്രകാരം ഏറ്റവും തിളക്കമുള്ള നക്ഷത്രം ഇതായിരിക്കണം, സൂര്യന്റേതിനേക്കാൾ ഒരു കോടി മടങ്ങ് ഊർജ്ജോല്പാദനം ഇതിൽ നടക്കുന്നുണ്ടെന്നും. എന്നാൽ പിന്നീട് നടന്ന് പഠനങ്ങൾ ഇത് നാൽ ദശലക്ഷം മടങ്ങാണെന്നാണ്‌ നിരീക്ഷിക്കപ്പെട്ടത്, ഇതുവഴി ഇത് യുഗ്മക നക്ഷത്രവ്യൂഹമായ ഈറ്റ കരിനയുടെ മൂന്നിലൊന്നു ദ്യോതിയുള്ള നീല വ്യതിയാന നക്ഷത്രമാണെന്നും കണക്കാക്കപ്പെട്ടു. ഇങ്ങനെയാണെങ്കിലും സൂര്യൻ ഒരു വർഷം കൊണ്ട് വികിരണം ചെയ്യുന്ന ഊർജ്ജം ഇത് 20 സെക്കന്റുകൾക്കൊണ്ട് വികിരണം ചെയ്യുന്നുണ്ട്.

## അവലംബം


വർഗ്ഗം:തനതുനാമമുള്ള നക്ഷത്രങ്ങൾ
വർഗ്ഗം:ധനു (നക്ഷത്രരാശി)
വർഗ്ഗം:നക്ഷത്രങ്ങൾ
സ്വനവിജ്ഞാനം

ഉച്ചാരണശബ്ദങ്ങളെക്കുറിച്ച് പഠിക്കുന്ന ഭാഷാശാസ്ത്രശാഖയാ‍ണ് **സ്വനവിജ്ഞാനം** (Phonetics).

സ്വനങ്ങളുടെ ഭൗതികഗുണങ്ങളും അവയുടെ ഉല്പാദനം, ശ്രവണം, സംവേദനം എന്നിവയുമാണ് സ്വനവിജ്ഞാനത്തിൽ പ്രതിപാദിക്കുന്നത്. 2500 വർഷത്തോളം മുൻപ് പാണിനി സംസ്കൃതത്തിലെ വർണ്ണങ്ങളുടെ ഉച്ചാരണരീതികളെയും ഉച്ചാരണസ്ഥാനങ്ങളെയും കുറിച്ച് തന്റെ അഷ്ടാദ്ധ്യായിയിൽ വിവരിച്ചിട്ടുണ്ട്. ഭാരതീയഭാഷകളുടെയെല്ലാം വർണ്ണങ്ങൾ ക്രമീകരിച്ചിരിക്കുന്നത് പാണിനിയുടെ വർഗ്ഗീകരണത്തിന്റെ അടിസ്ഥാനത്തിലാണ്.
## ഉപവിഭാഗങ്ങൾ

മുഖ്യമായും മൂന്നുശാഖകളായി സ്വനവിജ്ഞാനത്തെ വിഭജിച്ചിരിക്കുന്നു:
* **[[ഉച്ചാരണശാസ്ത്രം]]** - സ്വനങ്ങളുടെ ഉല്പാദനവുമായി ബന്ധപ്പെട്ട പഠനം. ഉച്ചാരണവേളയിൽ ഭാഷണാവയവങ്ങളുടെ സ്ഥാനം, ചലനം, രൂപം എന്നിവ ഭേദപ്പെടുന്നതിനനുസരിച്ച് എങ്ങനെ വ്യത്യസ്തസ്വനങ്ങൾ ഉല്പാദിപ്പിക്കപ്പെടുന്നു എന്ന് അന്വേഷിക്കുന്നു.
* **[[സ്വനഭൗതികം]]** - സ്വനങ്ങളുടെ ഭൗതികസ്വഭാവങ്ങളെക്കുറിച്ചുള്ള ശബ്ദശാസ്ത്രനിഷ്ഠമായ പഠനം. ഭാഷണസ്വനതരംഗങ്ങളുടെ ആവൃത്തി, ചേർച്ച തുടങ്ങിയകാര്യങ്ങളാണ് ഉള്ളടക്കം.
* **[[ശ്രവണാസ്പദസ്വനവിജ്ഞാനം]]** - ആന്തരകർണ്ണം സ്വനതരംഗങ്ങളെ സ്വീകരിച്ച് ആവേഗങ്ങളാക്കി മസ്തിഷ്കത്തിലേക്കയക്കുന്നതിനെയും തലച്ചോർ അതിനെ വിശകലനം ചെയ്ത് ഗ്രഹിക്കുന്നതിനെയും കുറിച്ച് പഠിക്കുന്നു.
## അവലംബങ്ങൾ

വർഗ്ഗം:സ്വനവിജ്ഞാനം
കമ്പ്യൂട്ടിങ്ങ്‌

[thumb|[റാൻഡം ആക്സസ് മെമ്മറി|റാം (റാൻഡം ആക്സസ് മെമ്മറി)]]
കമ്പ്യൂട്ടിംഗ് മെഷിനറികൾ ആവശ്യമുള്ളതോ പ്രയോജനപ്പെടുത്തുന്നതോ സൃഷ്ടിക്കുന്നതോ ആയ എതെങ്കിലും ഒരു ലക്ഷ്യത്തെ മുൻനിർത്തിയുള്ള പ്രവർത്തനമാണ് **കമ്പ്യൂട്ടിങ്ങ്** അഥവാ **ഗണനക്രിയ** എന്നു പറയുന്നത്. കമ്പ്യൂട്ടർ എന്ന യന്ത്രത്തിന്റെ ആവിർഭാവത്തോടെ കമ്പ്യൂട്ടിങ്ങ് കൂടുതൽ എളുപ്പവും ഗവേഷണാത്മകവുമായിത്തീർന്നു. ഗണിതശാസ്ത്രത്തിന്റെ വളർച്ചയോടൊപ്പം ഗണനക്രിയയും(കമ്പ്യൂട്ടിങ്ങ്) വളർന്നു വന്നു. കമ്പ്യൂട്ടറിനുള്ളിൽ നടക്കുന്ന പ്രവർത്തനമാണ്‌ കമ്പ്യൂട്ടിങ്ങ് എന്നാണ്‌ ഇന്ന് പൊതുവെ പറയപ്പെടുന്നത്. എന്നാൽ കമ്പ്യൂട്ടർ എന്ന യന്ത്രം ഉടലെടുക്കുന്നതിനു് എത്രയോ മുൻപു തന്നെ കമ്പ്യൂട്ടിങ്ങ് ഉണ്ടായിരുന്നു.
ആദ്യ കാലങ്ങളിൽ കല്ലും മരക്കമ്പുകളും ഉപയോഗിച്ചായിരുന്നു കമ്പ്യൂട്ടിങ്ങ് നടത്തിയിരുന്നത്. ക്രമേണ ഇത് കൈ വിരലുകളിലേക്കെത്തി. പിന്നീട് നംബർ സംബ്രദായങ്ങൾ ഉണ്ടാക്കപ്പെട്ടു. അൽഗോരിതം അക്ടിവിറ്റികളുടെ പഠനവും പരീക്ഷണവും ഹാർഡ്‌വെയറിന്റെയും സോഫ്റ്റ്‌വെയറിന്റെയും വികസനവും ഇതിൽ ഉൾപ്പെടുന്നു. കംപ്യൂട്ടിംഗിന് ശാസ്ത്രീയവും എഞ്ചിനീയറിംഗും ഗണിതശാസ്ത്രവും സാങ്കേതികവും സാമൂഹികവുമായ വശങ്ങളുണ്ട്. കംപ്യൂട്ടർ എഞ്ചിനീയറിംഗ്, കമ്പ്യൂട്ടർ സയൻസ്, സൈബർ സുരക്ഷ, ഡാറ്റ സയൻസ്, ഇൻഫർമേഷൻ സിസ്റ്റംസ്, ഇൻഫർമേഷൻ ടെക്നോളജി, സോഫ്റ്റ്‌വെയർ എഞ്ചിനീയറിങ് എന്നിവയാണ് പ്രധാന കമ്പ്യൂട്ടിംഗ് വിഭാഗങ്ങൾ.

നംബർ സംബ്രദായങ്ങളിലെ ബൈനറി ആണ് ഡിജിറ്റൽ കമ്പ്യൂട്ടിങ്ങിന് വേണ്ടി ഉപയോഗിക്കുന്നത്. ഇതിൽ 0,1 എന്നീ സംഖ്യകൾ മാത്രമേയുള്ളു.

## അവലംബം
വർഗ്ഗം:കമ്പ്യൂട്ടിങ്ങ്‌
തുർക്കിസ്ഥാൻ-സൈബീരിയ റെയിൽവേ

[thumb|250px|At the [Shu, Kazakhstan|Shu junction, the Turksib is joined by Kazakhstan's main north-south  line (to Karaganda, Astana, and Petropavlovsk).]]

മധ്യേഷ്യയേയും സൈബീരീയയേയും തമ്മിൽ ബന്ധിപ്പിക്കുന്ന റെയിൽവേ ലൈനാണ് **തുർക്കിസ്ഥാൻ-സൈബീരിയ റെയിൽവേ**.  ബ്രോഡ്ഗേജ് ലൈനാണിത്. ഉസ്ബെക്കിസ്ഥാനിൽ താഷ്ക്കെന്റിന് വടക്കുള്ള അറ്സിൽ നിന്നാണ് ഈ പാത ആരംഭിക്കുന്നത്. ട്രാൻസ്-കാസ്പിയൻ റെയിൽവേയുടെ ശാഖ കൂടിയാണിത്. വടക്ക്കിഴക്കുള്ള ഷിംകെൻറ്, താരാസ്, ബിഷ്കെക്ക് എന്നീ പ്രദേശങ്ങളിലൂടെ കടന്ന് ആൽമാറ്റിയിലെത്തുന്നു. റഷ്യൻ അതിർത്തി കടക്കുന്നതിന് മുൻപ് ഇവിടെ വെച്ച് പാത സെമേയ്ക്ക് വടക്കായി തിരിഞ്ഞ് പോകുന്നു. പിന്നീട് ബാർനോൾ കടന്ന് നോവോസിബ്രിസ്കിൽ അവസാനിക്കുന്നു. ഇവിടെ വെച്ച് ഈ പാത ട്രാൻസ് സൈബീരിയൻ പാതയുമായി യോജിക്കുന്നു. 1926-നും 1931-നും മധ്യേയാണ് ഈ പാതയുടെ നിർമ്മാണം നടന്നത്. 

## അവലംബം
* Mysterious Turksib 
* Vitali A. Rakov. *Russian Locomotives*, 2nd ed. Moscow, 1995.
* Inkerin suomalaiset GPU:n kourissa. Helsinki 1942. Inkerin karkoitettujen kirjeitä. Helsinki 1943.

വർഗ്ഗം:റെയിൽ പാതകൾ
അന്തർദേശീയ റെയിൽ പാതകൾ
ഷോഡശസംഖ്യാസമ്പ്രദായം

ഗണിതശാസ്ത്രത്തിലും, കമ്പ്യൂട്ടർ സയൻസിലും,  16 ചിഹ്നങ്ങൾ അടിസ്ഥാനപ്പെടുത്തിയുള്ള ഒരു സംഖ്യാ സമ്പ്രദായമാണ്‌ **ഷോഡശസംഖ്യാസമ്പ്രദായം** (Hexadecimal Number System).  ഈ വ്യവസ്ഥ, ഇംഗ്ലീഷിൽ ഹെക്സാ / ഹെക്സ്  / ബേസ്-16 സിസ്റ്റം എന്നും  അറിയപ്പെടുന്നു. 

ഈ സമ്പ്രദായത്തിൽ, ചിഹ്നങ്ങളായി ഉപയോഗിക്കുന്നത് 0 മുതൽ 9 വരെയുള്ള അക്കങ്ങളും ഇംഗ്ലീഷ് അക്ഷരമാലയിലെ A മുതൽ F വരെയുള്ള അക്ഷരങ്ങളുമാണ്. ഇവ ഉപയോഗിച്ച്, ദശംശസമ്പ്രദായത്തിൽ, 0 മുതൽ 9 വരെ യുള്ള സംഖ്യകളെ അതേ രീതിയിലും, 10 മുതൽ 15 വരെയുള്ള സംഖ്യകളെ, യഥാക്രമം, A മുതൽ F വരെ യുള്ള ഇംഗ്ലീഷ് അക്ഷരങ്ങൾ ഉപയോഗിച്ചും രേഖപ്പെടുത്തുന്നു. 16 മുതൽ മുകളിലേക്ക് 10,11,12,.. എന്നിങ്ങനെയുമാണ് രേഖപ്പെടുത്തുന്നത്. 

ഇത് പ്രധാനമായും ഉപയോഗിക്കുന്നത് ദ്വയാങ്കസമ്പ്രദായത്തിലുള്ള സംഖ്യകളെ മനുഷ്യർക്ക് എളുപ്പം മനസ്സിലാകുന്ന രീതിയിൽ പ്രതിനിധീകരിക്കുന്നതിനാണ്‌. അതുകൊണ്ടു തന്നെ ഡിജിറ്റൽ ഇലക്ട്രോണിക്സിലും കമ്പ്യൂട്ടർ എഞ്ചിനീയറിങ്ങിലുമാണ്‌ ഇത് കൂടുതലായി ഉപയോഗിക്കപ്പെടുന്നത്. 
## സഖ്യകളെ രേഖപ്പെടുത്തുന്ന വിധം







സന്ദർഭം രേഖപ്പെടുത്തിയിട്ടില്ലാത്ത അവസരങ്ങളിൽ ഹെക്സാഡെസിമൽ സംഖ്യാന സമ്പ്രദായത്തിൽ അക്കങ്ങൾ സൂചിപ്പിക്കുന്ന രീതിയും, മറ്റു സംഖ്യാന സമ്പ്രദായത്തിൽ അക്കങ്ങൾ രേഖപ്പെടുത്തുന്ന വിധവും തമ്മിൽ മാറിപ്പോകാനിടയുണ്ട്. 

വർഗ്ഗം:കമ്പ്യൂട്ടർ സംഖ്യാഗണിതം
വർഗ്ഗം:ഗണിതം
വർഗ്ഗം:സംഖ്യാസമ്പ്രദായങ്ങൾ
മൈക്കൽ മൂർ

ഓസ്കാർ അവാർഡ് ജേതാവായ അമേരിക്കൻ ചലച്ചിത്രകാരനും ഗ്രന്ഥകാരനും ഉദാരവത്കൃത രാഷ്ട്രീയത്തിന്റെ വക്താവുമാണ്‌ **മൈക്കൽ മൂർ** എന്ന **മൈക്കൽ ഫ്രാൻസിസ് മൂർ** (ജനനം:1954 ഏപ്രിൽ 23). എക്കാലത്തെയും ഏറ്റവുമധികം പണംവാരിയ അഞ്ച്  ഡോക്കിമെന്ററി ചിത്രങ്ങളിലെ മൂന്ന് ചിത്രങ്ങളായ  "ബൗളിംഗ് ഫോർ കൊളംബൈൻ", “ഫാരൻഹീറ്റ് 9/11”, "സിക്കോ" എന്നിവയുടെ നിർമ്മാതാവും സം‌വിധായകനുമാണ്‌ മൈക്കൽ മൂർ.. 2008 സെപ്റ്റംബറിൽ പുറത്തിറങ്ങിയ  "സ്ലാക്കർ അപ്‌റൈസിംങ്ങ്" എന്ന തന്റെ ആദ്യ സൗജന്യ ഇന്റർനെറ്റ് ചിത്രത്തിലൂടെ  രാഷ്ട്രപതി തെരെഞ്ഞെടുപ്പിൽ കൂടുതൽ അമേരിക്കക്കാർ തങ്ങളുടെ സമ്മതിദാനവകാശം വിനിയോഗിക്കണമെന്ന് ശക്തമായ പ്രചരണം നടത്തി.. "ടി.വി. നാഷൻ" , "ദ അവ്ഫുൽ ട്രൂത്ത്" എന്നീ ടി.വി. പരിപാടികൾ സ്വന്തമായി സ്ക്രിപ്റ്റ് തയ്യാറാക്കി അവതരിപ്പിച്ചിട്ടുണ്ട്  മൈക്കൽ മൂർ.

ഒരു പരിഷ്കരണ വാദിയെന്ന് സ്വയം പ്രഖ്യാപിച്ച  മൈക്കൽ മൂർ. ആഗോളവത്കരണം,വമ്പൻ കോർപറേഷനുകൾ,തോക്ക് കൈവശം വെക്കൽ,ഇറാഖ് യുദ്ധം, മുൻ അമേരിക്കൻ പ്രസിഡന്റ് ജോർജ്ജ് ഡബ്ല്യു. ബുഷ്,അമേരിക്കൻ ആരോഗ്യ സം‌വിധാനം എന്നീ നിരവധി വിഷയങ്ങളെ എഴുത്തിലൂടെയും ചലച്ചിത്രത്തിലൂടെ  വിമർശനവിധേയമാക്കി. മൂറിന്റെ രാഷ്ട്രീയ ധാർമ്മിക കാഴ്ചപ്പാടുകളും നിരൂപക പ്രശംസനേടിയ ഇത്തരം വിവാദവിഷയങ്ങളിലുള്ള ഡോക്കിമെന്ററികളും അദ്ദേഹത്തെ  സാംസ്കാരിക രംഗത്തെ ഒരു ശ്രദ്ധേയനായ വ്യക്തിത്വമാക്കി മാറ്റി.  ഏറ്റവും സ്വാധീനം ചെലുത്തിയ എക്കാലത്തേയും ചലച്ചിത്രകാരന്മാരിൽ ഒരാളായിട്ടാണ്‌ മൈക്കൽ മൂറിനെ പലപ്പോഴും പരിഗണിക്കപ്പെടുന്നത്. ടൈം മാഗസിൻ "ഏറ്റവും സ്വാധീനം നേടിയ നൂറ്  വ്യക്തികൾ" എന്ന ഗണത്തിൽ മൂറിനെ തിരഞ്ഞെടുക്കുകയുണ്ടായി.

## അവലംബം


വർഗ്ഗം:അമേരിക്കൻ ഡോക്യുമെന്ററി സം‌വിധായകർ
വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:1954-ൽ ജനിച്ചവർ
ആഞ്ഞിലി

ലഘു|ആഞ്ഞിലി മരം
കൊടും തണുപ്പും വരൾച്ചയും സഹിക്കാൻ കഴിവുള്ള വൃക്ഷമാണ് **ആഞ്ഞിലി**, **അയണി**, **അയിണി** അഥവാ **അയിനിപ്പിലാവ്** (ശാസ്ത്രീയ നാമം: Artocarpus hirsutus Lam).ഭക്ഷ്യയോഗ്യവും ചക്ക, കടച്ചക്ക, എന്നിവയോട് സാദൃശ്യമുള്ളതുമായ ഫലം കായ്ക്കുന്ന ഒരു വൃക്ഷമാണിത്.  ഇതിന്റെ ഫലം ആഞ്ഞിലിച്ചക്ക, ആഞ്ഞിലിപ്പഴം, മറിയപ്പഴം, ഐനിച്ചക്ക, ആനിക്കാവിള, അയണിച്ചക്ക, അയിനിപ്പഴം തുടങ്ങിയ പേരുകളിൽ അറിയപ്പെടുന്നു. പഴുത്തു കഴിയുമ്പോൾ ഇതിന്റെ മുള്ളു കലർന്ന തൊലി കളഞ്ഞാൽ മഞ്ഞ കലർന്ന ഓറഞ്ചു നിറത്തിൽ ചുളകൾ കാണാം. ഫലം കൂടാതെ അല്ലക്കുരു, അയനിക്കുരു, എന്നീ പേരുകളിൽ അറിയപ്പെടുന്ന ഇതിന്റെ വിത്തും വറുത്തു ഭക്ഷിക്കാറുണ്ട്. ചക്കയാവും മുൻപെ കൊഴിയുന്ന, പൂവും കായുമല്ലാത്ത അവസ്ഥയിലുള്ള ഫലത്തെ അയിനിത്തിരി, ഐനിത്തിരി, ആഞ്ഞിലിത്തിരി എന്നീ പേരുകളിൽ അറിയപ്പെടുന്നു. ഇവ കൂടുതലും കേരളത്തിൽ കാണപ്പെടുന്നു .

ജനുവരി മുതൽ മാർച്ച് മാസം വരെയാണ് ഈ മരം പൂക്കുന്നത്. മേയ്, ജൂൺ, ജൂലൈ മാസങ്ങളാണ് ആഞ്ഞിലിയുടെ വിളവെടുപ്പുകാലം. നാല്പതു മീറ്ററോളം പൊക്കവും രണ്ടരമീറ്റർ വരെ വണ്ണവും ഇവയ്ക്കുണ്ടാകാറുണ്ട്. നല്ല ഈർപ്പമുള്ള മണ്ണാണ് ആഞ്ഞിലിക്ക് യോജിച്ചത്. ആദ്യത്തെ എട്ടുപത്തുവർഷം വളർച്ച സാവധാനത്തിലാണ്. ഇലകൾക്ക് ശരാശരി 15 സെന്റിമീറ്റർ നീളവും 8 സെന്റിമീറ്റർ വീതിയുമുണ്ട്. ആഞ്ഞിലിയുടെ ഇലകളിലും തണ്ടിലും ചെറിയ നാരുകളുണ്ട്. വെളുത്ത കറയുള്ള ഈ മരം നല്ല ഉറപ്പും ബലവുമുള്ളതാണ്.

ആഞ്ഞിലിയുടെ തടിയ്ക്ക് ഭാരം കുറവായതിനാൽ അറക്കാനും പണിയാനും എളുപ്പമാണ്. ആഞ്ഞിലിത്തടി വളരെ നീളത്തിൽ വളവില്ലാതെ വളരുന്നതിനാൽ മരപ്പണിക്കും പ്രത്യേകിച്ച് വിവിധതരം വള്ളങ്ങളുടെ നിർമ്മാണത്തിന് ഇവ ഉപയോഗിക്കുന്നു. വെള്ളത്തിൽ കിടന്നാൽ കേടുവരില്ല. ചിതൽ എളുപ്പം തിന്നുകയുമില്ല.

## രോഗങ്ങൾ
കേരളത്തിനു തെക്ക് ഭാഗത്ത് പ്രത്യകിച്ചും തിരുവനന്തപുരം ജില്ലയിൽ ആഞ്ഞിലി മരങ്ങൾ കരിഞ്ഞുണങ്ങുന്നതായി റിപ്പോർട്ടു ചെയ്യപ്പെട്ടിട്ടുണ്ട്. ഫംഗസ് ബാധമൂലമോ "പിങ്ക്മീലീബെക്" എന്നൊരു തരം പ്രാണി മൂലമോ ആകാം എന്നാണു പ്രാഥമിക നിഗമനം.

## ഉപയോഗങ്ങൾ
മുൻ‌കാലങ്ങളിൽ കേരളത്തിൽ ഭക്ഷ്യ ദൗർലഭ്യം രൂക്ഷമായിരുന്ന കാലത്ത് ആഞ്ഞിലിച്ചക്ക ഒരു പ്രധാനപ്പെട്ട ഭക്ഷണ പദാർത്ഥമായി ഉപയോഗിച്ചിരുന്നു. പഴുക്കാത്ത ഐനിക്കാ ഉപയോഗിച്ച് തയ്യാറാക്കുന്ന പുഴുക്കും തോരനും കേരളീയരുടെ വർഷകാല ഭക്ഷണത്തിലെ പ്രധാന ഇനങ്ങൾ ആയിരുന്നു. മറിയപ്പഴത്തിന് വർഷകാലരോഗങ്ങളെ പ്രതിരോധിക്കാനുളള ഔഷധഗുണങ്ങൾ ഉള്ളതായി ആയുർവേദ വിദഗ്ദ്ധരും അഭിപ്രായപ്പെട്ടിട്ടുണ്ട്.

## ചിത്രങ്ങൾ

പ്രമാണം:Artocarpus hirsutus, wild jackfruit, ആഞ്ഞിലി. Fruit .jpg|ആഞ്ഞിലിച്ചക്ക അഥവാ മറിയപ്പഴം
പ്രമാണം:രണ്ട് ഐനിച്ചക്കകൾ.jpg|രണ്ട് ഐനിച്ചക്കകൾ
പ്രമാണം:ഐനിച്ചക്ക.jpg|ഐനിച്ചക്ക
പ്രമാണം:ആഞ്ഞിലിപ്പഴം.jpg|മറിയപ്പഴത്തിന്റെ പാകമായ ചുളകൾ
പ്രമാണം:ആഞ്ഞിലി ചക്ക അഥവാ ഐനി ചക്ക.jpg|ആഞ്ഞിലി ചക്ക അഥവാ ഐനിച്ചക്ക
പ്രമാണം:Artocarpus hirsutus, wild jack - ആഞ്ഞിലിച്ചക്ക, ഐനിച്ചക്ക 01.jpg


## പ്രമാണങ്ങൾ


## പുറത്തേക്കുള്ള കണ്ണികൾ
* http://www.biotik.org/india/species/a/artohirs/artohirs_en.html 
* http://indiabiodiversity.org/species/show/8066

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ആർട്ടോകാർപ്പസ്
വർഗ്ഗം:മൊറേസി
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഒ. മാധവൻ

ഒരു മലയാള നാടക സംവിധായകനും, നാടക നടനും, ചലച്ചിത്ര നടനുമായിരുന്നു **ഒ. മാധവൻ** (ജനുവരി 27, 1922-ഓഗസ്റ്റ് 19, 2005). കേരളത്തിലെ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ആദ്യ കാല പ്രവർത്തകരിൽ ഒരാളായിരുന്നു ഇദ്ദേഹം. മലയാള നാടക വേദിയിലേക്ക് മികച്ച ഒട്ടനവധി നാടകങ്ങൾ സംഭാവന ചെയ്ത ഇദ്ദേഹത്തെ, മലയാള നാടക ചരിത്രത്തിലെ, പ്രഗൽഭരായ വ്യക്തികളിൽ ഒരാളായി കരുതപ്പെടുന്നു. പ്രശസ്ത നാടക, ചലച്ചിത്ര നടിയായ വിജയകുമാരി ഭാര്യ. നാടക സംഘമായ കാളിദാസ കലാ കേന്ദ്രത്തിന്റെ സ്ഥാപകൻ കൂടിയായ ഇദ്ദേഹത്തിന്, 2000-ലെ മികച്ച നടനുള്ള കേരള സംസ്ഥാന ചലച്ചിത്ര പുരസ്കാരവും ലഭിച്ചിട്ടുണ്ട്.* [[സായാഹ്നം]]* എന്ന ചിത്രത്തിലെ അഭിനയത്തിനാണ് മാധവന്‌ ഈ പുരസ്കാരം ലഭിച്ചത്.

മലയാള ചലച്ചിത്രനടൻ മുകേഷ് മാധവന്റെ മകനാണ്. മുകേഷിനെ കൂടാതെ സന്ധ്യ രാജേന്ദ്രൻ, ജയശ്രീ എന്നീ പെൺമക്കളും അദ്ദേഹത്തിനുണ്ട്.

## കൃതികൾ
ഓർമ്മഛായകൾ (ആത്മകഥ)എണ്പത്തിയൊന്നു വര്ഷം നീണ്ട ജീവിതത്തിലെ മുപ്പത്തിയാറുവര്ഷക്കാലം മാത്രമാണ് ഈ പുസ്തകത്തിൽ ആവിഷ്ക്കരിച്ചിട്ടുളളത് 1994  ൽ , ഒ മാധവന്റെ സപ്തതി ആഘോഷ വേളയിലാണ് ഈ പുസ്തകം ആദ്യമായി പ്രസിദ്ധീകരിച്ചത് .

## ഇതും കാണുക
*മുകേഷ്

## അവലംബം

## പുറത്തേക്കുള്ള കണ്ണികൾ

നാടകവും ജീവിതവും - ദേശാഭിമാനി 

വർഗ്ഗം:1922-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:ജനുവരി 27-ന് ജനിച്ചവർ
വർഗ്ഗം:ഓഗസ്റ്റ് 19-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:മലയാളനാടകസംവിധായകർ
വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
ഡെയ്‌ഡാലസ് ഗർത്തം

ചന്ദ്രോപരിതലത്തിൽ ഭൂമിക്ക് എതിർവശത്തായി സ്ഥിതിചെയ്യുന്ന ഒരു ഗർത്തമാണ്‌ **ഡെയ്ഡാലസ്**. ഗ്രീക്ക് പുരാണങ്ങളിലെ കഥാപാത്രമായ ഇകാറസിന്റെ പിതാവായ ഡെയ്ഡാലസിൽ നിന്നാണ്‌ ഗർത്തത്തിന്‌ പേരു ലഭിച്ചത്. ഭൂമിയിൽ നിന്നുള്ള റേഡിയോ തരംഗങ്ങൾ ഇവിടെ എത്തുന്നില്ല എന്നതിനാൽ ഭാവിയിൽ ഒരു ഭീമൻ റേഡിയോ ടെലിസ്കോപ്പ് ഇവിടെ സ്ഥാപിക്കാൻ ആലോചനയുണ്ട്.
കേരളത്തിലെ ജില്ലകളുടെ പട്ടിക

thumb|right|200px|

കേരളത്തിൽ പതിനാലു ജില്ലകളാണുള്ളത്. അവ താഴെപ്പറയുന്നവയാണ്

#കാസറഗോഡ്
#കണ്ണൂർ
#വയനാട്
#കോഴിക്കോട്
#മലപ്പുറം
#പാലക്കാട്
#തൃശ്ശൂർ 
#എറണാകുളം
#ഇടുക്കി
#കോട്ടയം
#ആലപ്പുഴ
#പത്തനംതിട്ട
#കൊല്ലം
#തിരുവനന്തപുരം 

ഈ പതിനാലു ജില്ലകൾ വടക്കേമലബാർ, മലബാർ, കൊച്ചി, മദ്ധ്യതിരുവിതാം‌കൂർ, തിരുവിതാം‌കൂർ എന്നിങ്ങനെ ചരിത്രപരമായ അഞ്ചുപ്രദേശങ്ങളിലായിക്കിടക്കുന്നു. മേല്പറഞ്ഞ ഓരോ പ്രദേശങ്ങളിലുമുള്ള ജില്ലകളേതെല്ലാമെന്നാണ്  താഴെക്കൊടുക്കുന്ന പട്ടികയിൽപ്പറയുന്നത്.

## ജില്ലകൾ

### ജില്ലതിരിച്ചുള്ള ജനസംഖ്യാ പട്ടിക
2001-ലെ കാനേഷുമാരി കണക്കുകൾ പ്രകാരം കേരളത്തിൽ ഏറ്റവും കൂടുതൽ ആളുകൾ താമസിക്കുന്നത് മലപ്പുറം ജില്ലയിലാണ്‌ - 3,625,471 പേർ. ജനസംഖ്യ ഏറ്റവും കുറഞ്ഞ ജില്ല 780,619 ആളുകൾ അധിവസിക്കുന്ന വയനാട് ആണ്‌.

## ജില്ലാ ഭരണം
ഒരു ജില്ലയുടെ പൊതുഭരണം നിർവഹിക്കുന്നത് ഒരു ജില്ലാ കളക്ടറാണ്, അദ്ദേഹം ഇന്ത്യൻ അഡ്മിനിസ്‌ട്രേറ്റീവ് സർവീസ് (ഐ.എ.എസ്.) കേരള കേഡറിലെ ഉദ്യോഗസ്ഥനാണ്. കേരള സംസ്ഥാന സർക്കാർ ആണ് കലക്ടരെ നിയമിക്കുന്നത്. ജില്ലാഭരണകൂടത്തിന്റെ ആസ്ഥാനം കളക്ടറേറ്റ് എന്ന പേരിൽ അറിയപ്പെടുന്നു. പ്രവർത്തനപരമായി ജില്ലാ ഭരണകൂടം സംസ്ഥാന സർക്കാരിന്റെ വിവിധ വകുപ്പുകൾ മുഖേനയാണ് ഭരണം നടത്തുന്നത്. ഓരോന്നിനും അതിന്റേതായ ജില്ലാതല ഓഫീസ് ഉണ്ട്.  ജില്ലാ കളക്ടർ ജില്ലാ ഭരണകൂടത്തിന്റെ എക്‌സിക്യൂട്ടീവ് നേതാവാണ്, കൂടാതെ ജില്ലയിലെ വിവിധ വകുപ്പുകളിലെ ജില്ലാ ഓഫീസർമാർ അദ്ദേഹത്തിന്റെ ചുമതലകൾ നിർവഹിക്കുന്നതിന് സാങ്കേതിക ഉപദേശം നൽകുന്നു.  വലിയ അധികാരങ്ങളും ഉത്തരവാദിത്തങ്ങളുമുള്ള സർക്കാരിന്റെ പ്രധാന പ്രവർത്തകനാണ് ജില്ലാ കളക്ടർ.  സംസ്ഥാന സർക്കാരിന്റെ ഏജന്റ് എന്ന നിലയിലും ജില്ലയിലെ പ്രതിനിധി എന്ന നിലയിലും അദ്ദേഹത്തിന് ഇരട്ട റോളുണ്ട്. ജില്ലാ എക്സിക്യൂട്ടീവ് മജിസ്ട്രേറ്റ് എന്ന നിലയിൽ ജില്ലയിലെ ക്രമസമാധാന ചുമതല കൂടിയുണ്ട്.

ജില്ലയിലെ ഗ്രാമീണപ്രദേശങ്ങളുടെ ഭരണത്തിനായി ജില്ലാതലത്തിൽ ജില്ലാ പഞ്ചായത്തും ബ്ലോക്ക് തലത്തിൽ ബ്ലോക്ക് പഞ്ചായത്തുകളും ഗ്രാമതലത്തിൽ ഗ്രാമപഞ്ചായത്തുകൾ എന്നിങ്ങനെ തദ്ദേശസ്വയംഭരണസ്ഥാപനങ്ങളുമുണ്ട്.

ജില്ലയിലെ നഗരപ്രദേശങ്ങളുടെ ഭരണത്തിനായി മുനിസിപ്പാലിറ്റി, കോർപറേഷൻ (നഗരസഭകൾ) എന്നീ തദ്ദേശസ്വയംഭരണ സ്ഥാപനങ്ങളുമുണ്ട്.

## അവലംബം



വർഗ്ഗം:കേരളം
വർഗ്ഗം:ഇന്ത്യയിലെ ജില്ലകളുടെ പട്ടികകൾ
വർഗ്ഗം:കേരളവുമായി ബന്ധപ്പെട്ട പട്ടികകൾ
അലക്സ് പോൾ

മലയാളചലച്ചിത്രമേഖലയിലെ ഒരു സംഗീത സംവിധായകനാണ് **അലക്സ് പോൾ**. നടനും, സംവിധായകനും, നിർമ്മാതാവുമായ ലാൽ അലക്സ് പോളിന്റെ ജ്യേഷ്ഠനാണ്. 2004-ൽ പുറത്തിറങ്ങിയ *[[ചതിക്കാത്ത ചന്തു]]* എന്ന ചിത്രത്തിനു വേണ്ടി സംഗീത സംവിധാനം നിർവ്വഹിച്ചുകൊണ്ടാണ് അലക്സ് പോൾ തന്റെ ചലച്ചിത്ര ജീവിതം ആരംഭിക്കുന്നത്.

## ജീവിതരേഖ
എം.എ. പോൾ-ഫിലോമിന ദമ്പതികളുടെ രണ്ടാമത്തെ മകനായി കൊച്ചിയിലാണ് അലക്സ് പോൾ ജനിച്ചത്. തൃപ്പൂണിത്തുറയിലുള്ള ആർ.എൽ.വി (RLV) കോളേജിൽ നിന്ന്, കർണ്ണാടിക് സംഗീതത്തിൽ ബിരുദം നേടിയിട്ടുള്ള അലക്സ് പോൾ,സംഗീത ഉപകരണങ്ങൾ ഉപയോഗിക്കാൻ പഠിച്ചത് ‍കൊച്ചിൻ കലാഭവനിൽ നിന്നാണ്. റാഫി മെക്കാർട്ടിൻ സംവിധാനം ചെയ്ത *ചതിക്കാത്ത ചന്തു*(2004) എന്ന ചിത്രത്തിലൂടെയാണ് അലക്സ് പോൾ ചലച്ചിത്രത്തിലേക്കെത്തിയത്. ഈ ചിത്രം നിർമ്മിച്ചത് ഇദ്ദേഹത്തിന്റെ ജ്യേഷ്ഠനായ ലാൽ തന്നെയാണ്. അലക്സ് പോളും, വയലാർ ശരത്ചന്ദ്രവർമ്മയും തമ്മിലുള്ള സംഗീത കൂട്ടുകെട്ട് ശ്രദ്ധേയമാണ്. ഇവരുടെ കൂട്ടുകെട്ടിൽ ധാരാളം നല്ല ഗാനങ്ങൾ പിറവിയെടുത്തിട്ടുണ്ട്. *രാജമാണിക്യം, ക്ലാസ്സ് മേറ്റ്സ്, വാസ്തവം, മായാവി, ചോക്ലേറ്റ്, തലപ്പാവ്, 2 ഹരിഹർ നഗർ*, തുടങ്ങിയ ചിത്രങ്ങളിലെ ഇദ്ദേഹം സംവിധാനം ചെയ്ത ഗാനങ്ങൾ ഏറെ ജനശ്രദ്ധയാകർഷിച്ചിവയാണ്.

## ചലച്ചിത്രങ്ങൾ
*2004 - ചതിക്കാത്ത ചന്തു
*2004 - ബ്ലാക്ക്
*2005 - തൊമ്മനും മക്കളും
*2005 - അച്ഛൻ ഉറങ്ങാത്ത വീട്
*2005 - രാജമാണിക്യം
*2006 - തുറുപ്പു ഗുലാൻ
*2006 - തന്ത്ര
*2006 - ക്ലാസ്സ് മേറ്റ്സ്
*2006 - പോത്തൻ വാവ
*2006 - വാസ്തവം
*2006 - ബാബ കല്ല്യാണി
*2007 - ഇൻസ്പെക്ടർ ഗരുഡ്
*2007 - മായാവി
*2007 - പന്തയക്കോഴി
*2007 - ഹലോ
*2007 - ചോക്ലേറ്റ്
*2007 - കംഗാരു
*2008 - പരുന്ത്
*2008 - തലപ്പാവ്
*2009 - ഭാര്യ സ്വന്തം സുഹൃത്ത്
*2009 - 2 ഹരിഹർ നഗർ
*2010 - ഇൻ ഗോസ്റ്റ് ഹൗസ് ഇൻ
*2012 - മാഡ് ഡാഡ്
*2014 - ജോൺ ഹോനായ്
*2016-കിംഗ്‌ ലയർ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ

വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വിസരണം

വളരെ ചെറിയ തടസ്സങ്ങളിൽ തട്ടി പ്രകാശം പ്രതിഫലിക്കുന്ന പ്രതിഭാസമാണ് **വിസരണം**. അന്തരീക്ഷത്തിലെ പൊടിപടലങ്ങളിൽ തട്ടി പ്രകാശത്തിന് വിസരണം സംഭവിക്കാറുണ്ട്. പ്രകാശത്തിന്റെ തരംഗദൈർഘ്യത്തേക്കാളും കുറഞ്ഞ വലിപ്പമുള്ള കണങ്ങളിൽ പ്രകാശം പ്രതിഫലിച്ച് ഉണ്ടാകുന്ന വിസരണം റെയ്‌ലീ വിസരണം (Rayleigh scattering)എന്നറിയപ്പെടുന്നു. വിസരണം പ്രകാശം നേരിട്ട് പതിക്കാത്തിടത്തും പ്രകാശം എത്താൻ കാരണമാകുന്നു. ഒരു മരത്തിന്റെ തണലിൽ ഇരുന്ന് പുസ്തകം വായിക്കാൻ കഴിയുന്നത് അന്തരീക്ഷത്തിലെ വിസരിത പ്രകാശം മൂലമാണ്. അന്തരീക്ഷമില്ലാത്ത ഗ്രഹങ്ങളിലും ഉപഗ്രഹങ്ങളിലും വിസരിതപ്രകാശം ലഭ്യമാവില്ല. അന്തരീക്ഷം ഇല്ലാത്തതിനാൽ ചന്ദ്രനിൽ നിഴൽപ്രദേശം ഇരുട്ടിലായിരിക്കും.

## ആകാശനീലിമ
തരംഗദൈർഘ്യം കൂടിയ നിറങ്ങൾക്ക് വിസരണം കുറവായിരിക്കും. എന്നാൽ തരംഗദൈർഘ്യം കുറയുന്നതിനനുസരിച്ച് വിസരണത്തിന്റെ തോതും വർദ്ധിക്കുന്നു. ആകാശത്തിന്റെ നീലനിറത്തിനു കാരണവും ഈ പ്രതിഭാസമാണ്. തരംഗദൈർഘ്യം കുറഞ്ഞ നീല പകൽസമയത്ത് കൂടുതൽ വിസരണം ചെയ്യപ്പെടുകയും ആ വിസരിതപ്രകാശം കൂടുതലായി നമ്മുടെ കണ്ണിലെത്തുകയും ചെയ്യുന്നു. ഇതാണ് ആകാശനീലിമയ്ക്കുള്ള കാരണം. 

## പ്രഭാതത്തിലും സന്ധ്യാ സമയത്തുമുള്ള ചുവപ്പു നിറം

സന്ധ്യാസമയത്തും പ്രഭാതത്തിലും സൂര്യരശ്മികൾക്ക് ഭൂമിയുടെ അന്തരീക്ഷത്തിലൂടെ കൂടുതൽ ദൂരം സഞ്ചരിക്കേണ്ടി വരുന്നു. തരംഗദൈർഘ്യം കുറഞ്ഞ നീലപോലെയുള്ള നിറങ്ങൾ അന്തരീക്ഷത്തിൽ വിസരിച്ച് നഷ്ടപ്പെടുന്നു. എന്നാൽ തരംഗദൈർഘ്യം കൂടിയ ചുവപ്പ്, ഓറഞ്ച് , മഞ്ഞ തുടങ്ങിയ നിറങ്ങൾക്ക് അധികം വിസരണം സംഭവിക്കുന്നുമില്ല. ഇതു കൊണ്ടു തന്നെ നമ്മുടെ കണ്ണിലെത്തുന്ന രശ്മികളിൽ ചുവപ്പ്, ഓറഞ്ച്, മഞ്ഞ തുടങ്ങിയ നിറങ്ങൾ കൂടുതലായി കാണപ്പെടുകയും ചെയ്യും.

## പൂർണ്ണചന്ദ്രഗ്രഹണ സമയത്ത് ചന്ദ്രന്റെ ചുമപ്പ് നിറം

പൂർണ്ണ ചന്ദ്രഗ്രഹണ സമയത്ത് ചന്ദ്രനെ ഇരുണ്ട ചുമപ്പ് നിറത്തിൽ കാണാൻ സാധിക്കും. രക്തചന്ദ്രൻ എന്നാണ് ഈ പ്രതിഭാസം അറിയപ്പെടുന്നത്. ഭൂമിയുടെ അന്തരീക്ഷമാണ് ഇത്തരം ഒരു കാഴ്ചയ്ക്ക് കാരണം. ഭൂമിയുടെ അന്തരീക്ഷത്തിൽ കൂടി കടന്നുപോകുന്ന സൂര്യപ്രകാശത്തിന്റെ കുറച്ചുഭാഗം അപവർത്തനത്തിനും വിസരണത്തിനും വിധേയമായി ഭൂമിയുടെ നിഴൽ ഭാഗത്തേയ്ക്ക് വളഞ്ഞ് ചന്ദ്രനിൽ പതിയ്ക്കുന്നു. ഈ പ്രകാശ രശ്മികൾ അവിടെ നിന്നും പ്രതിഫലിച്ച് വീണ്ടും ഭൂമിയിൽ പതിയ്ക്കുമ്പോൾ ചന്ദ്രമുഖം നമുക്ക് ദൃശ്യമാകുന്നു. എന്നാൽ ദൃശ്യപ്രകാശത്തിലെ തരംഗദൈർഘ്യം കുറഞ്ഞ വർണ്ണങ്ങളായ വയലറ്റ്, നീല, പച്ച നിറങ്ങൾ ഏതാണ്ട് പൂർണ്ണമായും വിസരണത്തിന് വിധേയമായി ഭൂമിയിൽ നിന്ന് ചന്ദ്രനിൽ പതിക്കാതെ പോകുന്നു. അതു കൊണ്ട് ആ നിറങ്ങൾ തിരികെ എത്തുന്നില്ല. തരംഗ ദൈർഘ്യം കൂടിയ ഓറഞ്ച്, ചുവപ്പ് നിറങ്ങൾ മാത്രം ചന്ദ്രനിൽ നിന്നും പ്രതിഫലിച്ച് നമ്മുടെ കണ്ണുകളിൽ എത്തുമ്പോൾ ചുവന്ന നിറത്തിലുള്ള ചന്ദ്രനെ നാം കാണുന്നു.

## ഇതും കാണുക

* ടിൻഡൽ പ്രഭാവം

വർഗ്ഗം:ഭൗതികശാസ്ത്രം
വർഗ്ഗം:പ്രകാശത്തിന്റെ പ്രതിഭാസം